qundao/data-zh-poetry huggingface dataset:
怀旧篇长句一千四百字
作者：徐枋
朝代：明
体裁：古风

平居怀旧意惝恍，五十年间似反掌。耆旧于今无一存，音容历历犹堪想。余年十四歌采芹，蜚声早擅青云上。郑庄有客大父行，张楷造门皆父党。经学渊源从申公，圻父尊严亟弘奖。安车枉过吴趋里，品题一及人矜仰。次年十五始观场，金陵文战争秋爽。三试秋闱年廿一，名场得隽驰尘鞅。渭滨垂钓获钜鳌，天水甲族称人豪。吏绩时推天下最，一朝扫迹栖蓬蒿。忽然丧乱倾家国，痛哭天崩复地坼。先公殉国汨罗游，止水无从居土室。人师独羡紫阳尊，婴城亦继彭咸则。当年贻诗勖忠孝，临风读罢还悲泣。�齿即多长者游，况今避世荒江陬。曾下常悬仲举榻，曾卧百尺元龙楼。云间给谏最相爱，忘年降分为朋俦。胡然兵解骑箕尾，欲归天上驱旄头。横渠虎皮昔抠侍，关西鳣堂从讲求。并叨国士无双誉，共拟曩贤第一流。逝水娄江不可返，遗音皋里空千秋。缟素一时同会葬，舟车千里争相投。湖濆崖广往一哭，风悲雨泣馀荒丘。桐庵夫子真寿岂，桃坞先生自魁磊。往来二老诚风流，须眉皓白衣冠伟。问年八十相后先，岁寒朋情终不改。轻身岁岁必经过，终始周旋三十载。襆被携尊每极欢，围棋睹墅频争采。草堂题署墨犹新，至今彷佛闻謦欬。明农通隐周年华，颂言初度敷天葩。激赏因言为禦侮，松楸勿剪交情赊。时推黄阁能传笏，共道青门好种瓜。草堂宾从尝屣履，素交频来矜旧雨。周袁交我纪群间，杨万求于翰墨里。嶷如断山千载人，卧雪高风百世士。山头薇蕨每同甘，慷慨分忧生死谊。乱后心期称最深，伯仁邵公真莫比。樊泾遗言心惄如，隰西绝笔吾师矣。古人交情十二年，千里同心书一�。季江视我同雷陈，仲海因之亦孔祢。同被恒矜孝友偏，联床常妒埙篪美。流连风景悼兴亡，寄托离骚同怨诽。两贤前后赴修文，敬亭竺坞垂青史。䥝鏊山人时命驾，淋漓歌哭人争讶。百六徵书絮未休，十千沽酒罚无赦。高士例须怜曲糵，衔杯每欲穷晨夜。时人尽道次公狂，坐客时遭祢衡骂。避地当时亦屡迁，数椽茅屋天池边。买山空囊苦羞涩，卜邻喜得逢名贤。徐摛年老爱泉石，落木庵中启禅窟。竺坞天池称比邻，徵诗问字相络绎。澄江尚书莲社贤，开封太守髡华颠。尚友每寻高士传，登仙独上孝廉船。居士现身栖宝地，头陀说法皈金仙。大圆镜中续无垢，堆山米汁真逃禅。争言万法还归一，逗我禅心耽寂灭。天界遥闻大导师，邓山更有弥天释。一笠披云出石头，一叶浮杯来震泽。再宿湖庄惠话言，十年湖畔踰阡陌。紫云仙人不可求，黄面瞿昙今再出。慈心为结人外契，时时清盻成莫逆。山中丘壑启津梁，烟云供养披昕夕。天上灵岩一退翁，蔚然忠孝开宗风。瀰空慈云覆世界，亘古正气蟠心胸。欲令大地出火宅，欲令长夜闻晨钟。顾我尤深知已感，一言一笑心无穷。挥戈炼石有精意，只履双树垂芳踪。嶪嶪黄山气无上，徽音无忝明师匠。昔在朝端现凤麟，后归法苑称龙象。过余土室何殷勤，自谓当仁诚不让。论交欲得意气真，交满天下无多人。延州后人称国器，咄哉琨逖斯其伦。时推俊及才弱冠，身投湖海常垂纶。矢心欲醒天帝醉，出没生死忘酸辛。胡天沉酣不慗遗，使我涕泪徒沾巾。更有布衣一村叟，捐金解阨称吾友。回首当时誇八厨，东京名士亦何有。姓字依稀三影间，歌吟惆怅四愁后。天道无知剧可怜，孤坟片碣期不朽。亲朋凋谢岁月驰，怀人拊景宁能追。当时垂髫今白首，俯仰歘忽成吾衰。岁寒后凋意自勉，硕果不食心相期。中原遗民竟谁在，独立宇宙能委蛇。偶然苟全幸无恙，敢云独抱凌霜姿。嗟我生平多轗轲，更伤骨肉多崎岖。遂令衰迟益老丑，不觉憔悴增隳颓。龙钟鲐背同耄耋，霜髭雪鬓何䯱䰄。阳和亦凛冰霜惨，丰岁长茹草木滋。无酒自怜真独醒，闭门不厌邅长饥。每笑井边无半李，谁肯墙头过一卮。前年悼亡五十九，天胡阨我丧吾偶。居恒伥伥若无之，闺中又失一良友。枵然一室称老鳏，今年已是六十三。低徊形影自相吊，无端老泪尝潸潸。静中八九数往事，宁能一二开欢颜。回首沦亡悼知已，馀生倔强自世间。生平友朋为性命，那知造物偏吾悭。情深一往不能已，缅怀邈若悲河山。黄公酒垆山阳笛，人生有情泪沾臆。诸公往矣那复得，草堂寂寂无颜色。
怅望
作者：徐枋
朝代：明

中散平生多懒拙，虞卿此日独穷愁。百年身世双蓬鬓，万里江关一钓舟。未有真人来白水，敢言吾道付沧洲。乘槎已分无消息，又复惊心八月秋。西来山色满晴空，东望重溟雾霭濛。碧水天边低落日，白蘋江上动秋风。垂纶不为鲈鱼美，书帛难凭雁羽通。人事年年多错迕，谁云吾道已终穷。新秋疏雨晚萧萧，岁月江河共寂寥。怅望天南多战伐，悲歌日暮起渔樵。几年未见参旗举，入晓犹看斗柄招。已罢东风乘汐汛，那知吴市有吹箫。
怅望三首·其一
作者：徐枋
朝代：明
体裁：七言律诗

中散平生多懒拙，虞卿此日独穷愁。百年身世双蓬鬓，万里江关一钓舟。未有真人来白水，敢言吾道付沧洲。乘槎已分无消息，又复惊心八月秋。
怅望三首·其三
作者：徐枋
朝代：明
体裁：七言律诗

新秋疏雨晚萧萧，岁月江河共寂寥。怅望天南多战伐，悲歌日暮起渔樵。几年未见参旗举，入晓犹看斗柄招。已罢东风乘汐汛，那知吴市有吹箫。
怅望三首·其二
作者：徐枋
朝代：明
体裁：七言律诗

西来山色满晴空，东望重溟雾霭濛。碧水天边低落日，白蘋江上动秋风。垂纶不为鲈鱼美，书帛难凭雁羽通。人事年年多错迕，谁云吾道已终穷。
所思
作者：徐枋
朝代：明
体裁：七言律诗

十年两鬓霜华催，独客怀人对酒杯。东海尚留一老在，南溟不见双鱼来。天寒萧寺共羁旅，目断中原半草莱。落日凭高千里望，伤心更复一登台。
春夏杂感
作者：徐枋
朝代：明
体裁：古风

咄哉东陵徒，径入西山室。白拈无一遗，青毡亦被阨。虽然仍细事，何足挂胸臆。所怪鼠与鸮，变态滋百出。鸮鸣鼠更啸，拿攫争白日。见者为发�，不复顾弹射。区区各满腹，方始就宁戢。一饱复几何，我为深叹息。把臂欢入林，平时谬推诩。见得不复思，便尔耶输比。颠倒恣欺谩，倏忽变嗔喜。盗泉共斟酌，涓滴思染指。彼谓掩饰工，扬扬颜无泚。肺肝众如见，旁观尽裂眦。不如胠箧者，何尝步踽踽。
春日寄居僧寮
作者：徐枋
朝代：明
体裁：七言律诗

此身漂泊竟如何，一岁春光又半过。满地烟芜寒食近，孤村风雨落花多。赋诗茅屋添新泪，回首溪堂废浩歌。最是无家成久住，苍茫何处慰蹉跎。
晤含光法师
作者：徐枋
朝代：明
体裁：五言律诗

支公挥麈地，法席据高岑。世界悲陵谷，精蓝无古今。论诗一夜月，听讲十年心。嗣响真无愧，松枝�义深。
有客
作者：徐枋
朝代：明
体裁：七言律诗

有客前从江上来，乘风跋浪去旋回。不随渔父理烟艇，且动星文傍钓台。白水几时悬日月，沧溟揭地开风雷。秋高金行气肃杀，扫尽天宇无氛埃。
朱致一过山斋依韵答赠
作者：徐枋
朝代：明
体裁：七言律诗

五载漂摇笠泽阴，偏因歌笑每沾襟。遗民独溅天南泪，归雁犹传塞北音。目极江湖沦故国，意存松石赏鸣琴。艰难契阔人间世，未许閒情别讨寻。
朱致一过山斋依韵答赠
作者：徐枋
朝代：明

五载漂摇笠泽阴，偏因歌笑每沾襟。遗民独溅天南泪，归雁犹传塞北音。目极江湖沦故国，意存松石赏鸣琴。艰难契阔人间世，未许闲情别讨寻。
梁溪张方来卖药山中
作者：徐枋
朝代：明
体裁：五言律诗

吾闻张处士，遁迹到东林。白社空王业，丹砂出世心。风尘全药裹，杖屦惬云岑。一入千峰里，孤踪不可寻。
梵林师赋诗见访索和依韵酬之
作者：徐枋
朝代：明
体裁：五言律诗

相逢叹迟暮，诗句幸先闻。浮渡来高躅，食薇思逸民。山林同至性，鱼鸟共情亲。夙契敦人外，犹能话苦辛。
次韵赠筇公
作者：徐枋
朝代：明
体裁：七言律诗

涛江一去意翛然，作赋名山去复旋。瓢笠经行看雁侣，关河寥落有鱼笺。谈天玉麈原无语，掷地金声不离禅。今日山灵知俗甚，巢由也要买山钱。
次韵题王氏邓尉山居
作者：徐枋
朝代：明
体裁：七言律诗

山市喧卑仍避俗，草堂安隐寄幽思。门前种竹缘苔径，槛外飞花点砚池。南垞游将裴迪共，东皋醉与仲长期。春来好景知无限，万树梅花压短篱。
湖中山寺
作者：徐枋
朝代：明
体裁：七言律诗

苍茫独上泛湖船，每到登临意惘然。殿阁秋深凉似水，山林昼永静如年。僧同莲社招元亮，我愧潮州遇大颠。来日山幽攀桂树，又看萸菊药阑前。
病中放歌
作者：徐枋
朝代：明
体裁：古风

年踰五十已衰绝，短发盈头白如雪。病中揽镜更自惊，吾髯仅存一茎两茎黑。读书学道志不回，世间万事皆心灰。自是吴儿同木石，超然浊世无纤埃。生平心期未止此，宁须故步重徘徊。登山必登万山最高峰，奋身直上空九垓。䈥力虽衰不为阻，神凝志一何壮哉。心神太苦病复至，皇天病我非无意。梦中有警知天心，推枕长歌气弥厉。丈夫立志死不休，肯复涂穷少颠坠。人生险阻已尽尝，肓风怪雨独徜徉。精金自然过百鍊，高松必定经千霜。吁嗟乎，吾抱幽忧之病三十年，平居曲折相周旋。陡然作剧必有益，此番一病宁徒然。
碓庵和尚继席灵岩诗以赠之·其一
作者：徐枋
朝代：明
体裁：七言绝句

现在灵山岂易逢，法幢高踞碧芙蓉。喜看南岳朱陵后，更有参天第一峰。
碓庵和尚继席灵岩诗以赠之·其三
作者：徐枋
朝代：明
体裁：七言绝句

支许襟期三十年，同怀兰雪意翛然。时听法语沾沙界，何啻仙音落梵天。
碓庵和尚继席灵岩诗以赠之·其二
作者：徐枋
朝代：明
体裁：七言绝句

片云无意傍琴台，弹指声中法苑开。狂象驯龙俱听法，溪声山色尽西来。
简葛瑞五
作者：徐枋
朝代：明
体裁：古风

玉峰百里近，如阻梁父艰。侧身劳东望，遥遥不可攀。云岩极巉峭，乃在城闉间。吾友餐霞人，于兹长闭关。支颐对林岫，濯足涧潺湲。山翠扑窗几，山云亦来还。拊景怡心神，高视遗尘寰。吐纳松乔寿，洪崖笑拍肩。养疴复何为，更闻体羸孱。吾闻古至人，愿同众所患。维摩故示病，说法缘无悭。无为久不出，徒阻平生欢。忆君昔同游，晨夕相周旋。选胜亟幽讨，探奇亦屡迁。仙掌峰头月，蟠螭石里泉。花朝酒政肃，齿粲春葩鲜。每忆同志乐，匪独同游盘。微言多起予，危行母踰闲。蔚然兰蕙姿，讵肯没榛菅。共此千古心，揽涕尝潸潸。忧喜如一身，解推君有焉。絺絺服无斁，简扎频回环。何为一乖隔，挥忽踰六年。贻诗以促君，来游践君言。有酒思君饮，诗成待君删。弹琴泣楚囚，采薇悲殷顽。江河沦白日，岁月凋朱颜。俯仰叹身世，宁知宇宙宽。愿言从葛子，食桃上绥山。一览小九垓，长啸生羽翰。
箬庐诗赠赵封初
作者：徐枋
朝代：明
体裁：古风

采箬置道头，吾闻朱百年。行人取箬去，随值留青钱。赵君今隐者，隐居灵岩前。卖药不计值，但使沉疴痊。心慕采箬人，卖药聊复然。幽栖隔世尘，萧萧屋数椽。客去掩柴门，悠然复垂帘。堆床多图书，花药盈阶鲜。邈矣幽人居，高寄形神全。名之曰箬庐，清风其庶焉。
经月雨湿友人见遗名香喜而有作
作者：徐枋
朝代：明
体裁：五言律诗

嘉惠知君意，薰炉然自今。喜同鸡舌贵，宁逐麝香寻。一气消残暑，终朝清此心。野人愧荀令，也复满衣襟。
老人骑牛
作者：徐枋
朝代：明
体裁：七言绝句

天涯芳草满平原，踏尽芊绵碧浪痕。闻说真人函谷去，阿谁乞取五千言。
舟行堰中即事
作者：徐枋
朝代：明
体裁：七言律诗

回首春游今再过，江湖秋水又生波。蒹葭岸岸风涛阔，杨柳枝枝烟雨多。楼阁已看衔暮景，汀洲何处起渔歌。此身直付轻鸥外，一棹沧浪奈若何。
西堰
作者：徐枋
朝代：明
体裁：七言律诗

风景百年归胜地，淹留一向到花源。桥连浦港蒹葭水，山入田原烟雨村。亦有疏钟来翠霭，每看孤月动黄昏。此时身世双愁绝，且共渔樵尽酒尊。
西堰
作者：徐枋
朝代：明

风景百年归胜地，淹留一向到花源。桥连浦港蒹葭水，山入田原烟雨村。亦有疏钟来翠霭，看孤月动黄昏。此时身世双愁绝，且共渔樵尽酒尊。
试夹石泉
作者：徐枋
朝代：明
体裁：五言律诗

山根谁劈划，脉脉细泉翻。决溜寒涛出，清泠太古存。已知同法雨，浑欲注芳尊。尚有罂瓢在，提携过野园。
赠五牧劭和尚省墓诗
作者：徐枋
朝代：明
体裁：古风

我钦王伟元，泪枯冢上柏。哀哀悲蓼莪，闻者心痛恻。我钦裴子野，时时省墓侧。因风洒血泪，草枯缘哭泣。呜呼世风衰，斯人邈难匹。亲在不知养，况复归窀穸。近又遭乱离，丘坟委荆棘。去去不复顾，墓穿狐兔窟。垒然似无主，或化为阡陌。呜呼世皆然，滔滔吾谁责。劭师出世人，至孝性所植。还归礼亲墓，潸然泪沾臆。登降扶松楸，徘徊理兆域。事事皆审详，永以妥亲魄。吾恐荐绅流，睹师或踧踖。我吟以赠师，五内痛崩迫。揽涕瞻阳山，惨惨浮暮色。
赠别友人李君
作者：徐枋
朝代：明
体裁：七言律诗

愁如春草不须删，把酒宁能一破颜。坐对鬓丝徒种种，悲看烛泪亦潸潸。真人佩绶贻中水，中圣风流让景山。灯火寒江共岑寂，布帆应怯渡潺湲。
赠张默全
作者：徐枋
朝代：明
体裁：七言律诗

泉石烟霞引兴长，知君随意度年芳。祗林长者黄金地，药市壶公白玉堂。灵草已能扶善病，玄言却喜对清狂。空山寂寂经过少，为探寒梅共采香。
赠昙应和尚住古尧峰·其一
作者：徐枋
朝代：明
体裁：七言绝句

超然法象踞高峰，丈室云生苔径封。不是风标绝尘俗，何缘月旦有霜松。
赠昙应和尚住古尧峰·其二
作者：徐枋
朝代：明
体裁：七言绝句

天花散处即重茵，供养真如不坏身。自是芳踪�白足，何曾容易踏红尘。
赠葛瑞五五十初度兼称双寿三十韵
作者：徐枋
朝代：明
体裁：五言排律

勾漏仙源远，绥山道系传。世家瞻斗岱，奕叶富丹铅。晋宋光朝著，荆吴艳璧联。草堂闻逸老，金匮秘鸿篇。玄业君能受，丹砂子岂捐。贞姿同玉雪，雅量谢韦弦。典册高班马，幽微探易玄。栖真欣物外，避世得人先。元甫辞交辟，仙公偶应缘。词华才衮衮，经术腹便便。寡过知蘧瑗，为儒比服虔。有时歌一凤，空复集三鳣。平子愁难减，维摩病可痊。山丛招隐桂，社结远公莲。龙杖投陂去，鹤书赴陇还。酒辞金谷饮，醉爱竹林眠。山简频招手，洪厓笑拍肩。幽居遵涧壑，处士动星躔。薇蕨山堪撷，莼菰水可搴。赁舂鹤市隐，采药鹿门仙。偕老诗称矣，刑于德有焉。鲍姑尘外侣，莱妇室中贤。拔宅玉峰畔，移家金涧边。婆娑私岁月，吐纳共云烟。夙世罗浮客，前身香阜禅。千山花覆雪，万壑水鸣弦。茅屋贤人聚，柴门逸兴偏。拥书开万卷，学易绝三编。巨擘推吾党，灵椿况大年。惭余随仲季，赖子得陶甄。
赠西山橘香同和尚时五十初度
作者：徐枋
朝代：明
体裁：古风

高卧万仞峰，绝尘五湖水。妙年寄物外，飞锡得所止。荏苒踰艾龄，正复一弹指。木奴侍巾瓶，宝掌论年齿。高风自千秋，西山有一士。
过宗子瞻明一云山居
作者：徐枋
朝代：明
体裁：五言律诗

避世称同志，隐居真亢宗。西山薇蕨在，北谷水云封。好客贫无减，谋生老更慵。多君高世意，越陌喜相从。
过明初上人华藏庵
作者：徐枋
朝代：明
体裁：五言律诗

初公开觉地，门径入云萝。暑气香林隔，凉风竹院多。禅灯昼满月，莲漏夜舒荷。白社招寻遍，明朝许更过。
送别支山和尚
作者：徐枋
朝代：明
体裁：古风

避世二十年，得交方外士。龙象诚如林，直谅无过子。泾渭必无淆，玉石晰精理。清浊恐太分，精确不相比。有心清如冰，皭然绝泥滓。有道直如弦，与世或龃龉。忽逢天人师，俾得饭法乳。投竿引巨鳌，触邪赖神廌。孔门有仲由，恶言不入耳。自许此身心，报师良有以。毁誉总不闻，仰恃师知已。师自善调御，扰龙随顾指。美玉为圭璋，良材耀祀梓。西来传心印，密室旋嘱累。受衣若悬丝，自古尝尔尔。辞师远行迈，去去涉江涘。空山箬笠行，长江布帆驶。我今且送君，欲言不能已。邀君过草堂，临饭还停七。寸心重伦常，立言有纲纪。著书满箧衍，一一为披示。吾交满天下，知心亦有几。死者不复生，远者去万里。孑立宇宙间，俯仰涕如雨。何意复逢君，心期有如此。深言晷影移，斜阳已在树。挽子不能留，子去还徙倚。临岐复再拜，珍重无馀语。所怀各区区，古道期共砥。千载有修涂，努力从此始。
送筇在师越游三首筇公为余作涧上草堂赋·其一
作者：徐枋
朝代：明
体裁：五言律诗

瓢笠容君老，江山未定居。行吟过越峤，作赋爱吾庐。涧上莺花寂，天涯雁侣疏。君行吾怅望，且复寄双鱼。
送筇在师越游三首筇公为余作涧上草堂赋·其三
作者：徐枋
朝代：明
体裁：五言律诗

茫然为送别，聊复数归期。山馆松花落，江村谷雨时。采茶留供客，待尔共烹葵。莫忘春深约，浮沉叹路岐。
送筇在师越游三首筇公为余作涧上草堂赋·其二
作者：徐枋
朝代：明
体裁：五言律诗

花雨淹游屐，樵风送客舟。江山犹故国，耆旧尽荒丘。一往沧洲远，千春杜宇愁。此行非避地，乘兴独相求。
送远诗三十韵
作者：徐枋
朝代：明
体裁：古风

我家砚山下，衡门清涧滨。日夕足幽赏，涧水何粼粼。终岁长闭户，幽栖诚畏人。客至户不启，回然绝世尘。独有吴仲来，欢迎意气真。论述怀往昔，歌哭缘情亲。晨炊解君装，夕饮漉我巾。一尊欣共酌，联床亦均茵。久矣叹吾衰，魂梦甘沉沦。绝意当世事，东海称遗民。吴仲天下士，志愿苦未伸。鲲鹏小九州，吾道贵经纶。移山志不改，填海力逾神。驾言将远游，揽胜无逡巡。发轫宛与洛，再游楚与秦。长啸宇宙间，俯仰千古陈。峨峨熊耳山，岂复空嶙峋。秩秩舂陵道，岂复愁邅迍。卜年符周历，愿言观岐豳。历览民情见，宣王雅颂新。入楚听谣谚，三户宁无因。闻鸡奋一旦，起蛰雄千春。乾坤豁双照，沐浴开天津。咄哉我吴仲，千秋寄一身。周原横豺虎，古道多荆榛。驭马勿泛驾，驱车母摧轮。天心既可期，奉身逾自珍。吾观古至人，钓渭还耕莘。遵晦已得时，雄图会良辰。以此绕朝策，愿书颛孙绅。
送远诗十一首 其三 乙酉
作者：徐枋
朝代：明
体裁：古风

良时既不再，日月忽已沉。杳杳竟长夜，悠悠失路人。临风发三叹，志意悲未伸。人生能几何，百岁如飙尘。修名恐不立，踯躅长悲吟。避世同所愿，结发栖何津。邂逅寸心违，泣涕沾衣襟。挥忽以八载，园树空凋荣。
送远诗十一首 其二 党祸
作者：徐枋
朝代：明
体裁：古风

鶗鴂先雄鸣，兰蕙为不芳。世路悲崄巇，谗言何高张。骨肉既徂谢，豺虎蹲我傍。微命值多难，坎壈多忧伤。愿言抚畴昔，幽思结中肠。
送远诗十一首 其五 同居
作者：徐枋
朝代：明
体裁：古风

江水何瀰瀰，江枫何郁盘。弃家辞旧乡，携室来河干。比屋慰相思，恰如同株欢。饥劬宁足伤，薇蕨能同甘。
送远诗十一首 其六 归去
作者：徐枋
朝代：明
体裁：古风

张罗弋鸿鹄，鸿鹄起高飞。终岁伤局促，去去从此辞。六翮志千里，但悲生别离。
送远诗十一首 其四 避难
作者：徐枋
朝代：明
体裁：古风

君住浙江头，我家五湖水。江湖渺吴越，悠悠隔千里。湖中双鲤鱼，会衔尺素�。短书慰别离，中夜涕如雨。
送远诗十一首·其一
作者：徐枋
朝代：明
体裁：古风

采采蕙兰花，皎皎冰雪姿。舍英当空谷，正值秋风时。秋风率以厉，百草奄披离。子独执高节，淩风飏芳菲。
送远诗十一首·其七
作者：徐枋
朝代：明
体裁：古风

素舸飏轻风，春水横我前。驾言将远游，关河阻且艰。浩浩迷风尘，游子伤心颜。故人家五湖，不如系征帆。尊酒且慰意，沾涕从潺湲。夜长愁如岁，短烛聊复然。我有同心友，携手相周旋。淹留忘岁月，比翼何翩翩。伤彼双鸿鹄，随阳将北迁。欢乐已极意，哀情多相煎。
送远诗十一首·其九
作者：徐枋
朝代：明
体裁：古风

幽愁八载馀，欢言浃旬月。长歌饮美酒，忽复伤离别。中肠惋以摧，临觞气哽咽。愁多不成寐，参辰自横列。徙倚当空庭，悲风吹天末。
送远诗十一首·其八
作者：徐枋
朝代：明
体裁：古风

灼灼三春花，靡靡连阡陌。皎皎游冶儿，遥遥上广术。纤绮飏轻裾，燕姬挟赵瑟。新声随回风，哀弦动行客。徘徊失路人，闻歌暗垂泣。桃李亦无言，极目愁惨戚。感伤非我春，况复念行役。不如倾斗酒，欢宴娱心臆。人生如风驰，寿命非金石。少壮当行乐，母为伤蹙迫。今日且尽欢，连觞数盈百。
送远诗十一首·其十
作者：徐枋
朝代：明
体裁：古风

轻舟将言迈，临波风袅袅。行旅已戒途，客心慕远道。握手河梁上，清尊且倾倒。惜别留斯须，垂涕盈怀抱。我有游子吟，伤怀令人老。俛仰发棹歌，轻舟逝遐讨。瀰瀰江中水，萋萋岸傍草。矫首望旧京，千里路浩浩。
送远诗十一首·其十一
作者：徐枋
朝代：明
体裁：古风

日月既代谢，京雒多悲风。塞马嘶上林，赵女驱云中。故旧不可期，游子谁为容。顾盻聊写忧，明德君所崇。愿言早旋归，婉恋欣相逢。飘蓬岂无根，贞心比青松。努力保岁寒，共此芳兰丛。
邓尉山多桂家舅吴明初先生山居之右尤盛
作者：徐枋
朝代：明
体裁：古风

月中桂树千尺强，缤纷落子吴山傍。月中仙子名吴刚，谪居此山开草堂。仙人种桂桂无数，千树万树交芬芳。黄花绿叶烂如绮，微风入树枝低昂。秋来香气瀰百里，连蜷偃蹇穷山冈。我来饮酒桂树下，仙人指点云物祥。仰天鼓缶声呜呜，矫首京雒悲苍茫。两都王气早消歇，微垣帝座韬星芒。边声朔气弥宇宙，安得片地非膻乡。惟有此中堪避世，居然乡国同莲邦。山花开落自年岁，北窗跂脚犹羲皇。此诚月窟别世界，香气郁烈腥风藏。西堰有水通银河，挽之一洗金痍伤。更将此树种九垓，坐使香气被八荒。攀援桂枝聊淹留，身如奔月排天阊。徐卿长歌歌未罢，凉风瑟瑟鸣寒螀。复驱烟墨似仙人，仙人抵掌笑欲狂。拭眼当令驴背堕，且援北斗酌桂浆。我亦愿充修月户，月中树下尝翱翔。吁嗟桂树与仙人，庶几馨香之德相。颉颃吁嗟乎庶几，馨香之德相颉颃。
采芝歌
作者：徐枋
朝代：明
体裁：古风

晔晔紫芝生南山，南山高高不可攀。惟有当年园绮翁，终朝采掇滋红颜。吾闻子房辞汉禄，愿从赤松学辟谷。何如南山采芝者，不婴世网成高躅。空山深谷聊容与，驷马高盖非吾欲。鸿冥冥兮凤千仞，俯视一世皆鸡鹜。采芝采芝可乐饥，千古宁让西山薇。昊天嗟嗟不可问，唐虞世远吾安归。
重过治平寺次先中丞公原韵
作者：徐枋
朝代：明
体裁：七言律诗

一叶苍茫泛五湖，登临胜境属浮图。青山白社人空老，古寺閒房兴不孤。极目林峦随杖屦，会心烟水映菰蒲。千秋手泽重瞻对，丈室居然冠我吴。
长儿孟然三十贻以画幅书此勖之
作者：徐枋
朝代：明
体裁：古风

岭畔有青松，菁葱正华滋。托根在崇冈，自与青云期。年岁方及壮，郁郁千春姿。上有烟霄容，下无桃李蹊。大器自晚成，何为嗟后知。努力霜雪中，共此岁寒时。
长歌寿黄莱民六十
作者：徐枋
朝代：明
体裁：古风

吾闻夏黄公，浩然遁商山。吾闻老莱子，栖遁周秦閒。采芝疗饥避浊世，长年久视疑神仙。今有遗民黄莱氏，村坞柴门少尘事。白发长如鹤羽垂，红颜渥若朱霞举。吾疑黄翁吐纳新，翁言何事劳神髓。烂然天真自大年，大椿景富庄生篇。翁居名山寿而隐，岸然高踞名山巅。余亦移家与比屋，飞扬跋扈遗时俗。长吟应断数茎须，斗酒时闻濯双足。黄公黄公亦太奇，耽吟嗜醉何淋漓。有时瞠目惊四座，唾嗤四坐屠酤儿。四坐低头不敢语，黄翁掉臂归来矣。罄室惟容月入怀，浩歌但觉清风驶。君不见少微光联老人星，春来初度翁揆辰。野人从今酌大斗，十年一举为翁寿。
集舅氏吴明初先生邓尉山斋
作者：徐枋
朝代：明
体裁：五言律诗

令节星霜改，荒村物色移。春溪平野阔，山月出林迟。夜饮家醅尽，风吹邻笛悲。梅花依旧白，回首一凄其。
顾尔音招过得閒亭吃杨梅留饮竟日即事
作者：徐枋
朝代：明
体裁：五言律诗

迎门待游屐，客到具盘餐。丹果当窗落，青山入户看。杯浮竹叶暖，云度石溪寒。幽兴晚来剧，馀酣坐药阑。
题孤楫江图
作者：徐枋
朝代：明
体裁：古风

孤楫淩江涛，行行□杨子。五月风涛壮，稽天渺无涘。涛崩蛟龙惊，风疾雷霆驶。濩也行不回，直抵长干里。长干维旧京，亲闱实寄此。我心恋庭闱，宁为游观美。不玩秦淮月，不渡桃叶水。朝望白云回，暮宿泪如雨。亲闱虽在望，水深山嶬嶬。阻如隔天关，谁谓道如砥。吾心在一见，靡他志自矢。精诚试叩之，俄尔奉音指。遂得觐亲颜，不啻捧檄喜。展转十四年，每自伤离仳。今朝侍膝下，犹如梦觉耳。舞綵聊承欢，采兰犹有俟。吾心既云遂，抃跃讵能已。喜剧转悲酸，有泪浥清泚。周旋仅浃日，宁独万金抵。归养计有期，增虔介丕祉。
题朱砚
作者：徐枋
朝代：明
体裁：古风

粲彼白玉田，丹砂发华英。眇矣醴泉水，仙源自澄清。研几日无穷，耕凿以长生。藉兹绛雪贵，聊佐玄霜明。吾心托寸丹，点滴千春荣。
题王勤中花蝶图
作者：徐枋
朝代：明
体裁：古风

滕王蛱蝶黄筌花，纷纷紫翠相交加。风枝雨叶寻常出，灵动蠉飞揣摹得。欲将南苑斗芳菲，却恐东风恣狼藉。朅来展卷春光浮，化工烂熳何时收。花枝低亚舒还敛，蝶影蹁跹去复留。纤姿弱态同妖女，泣露愁风娇欲语。乍开红晕欲蒸霞，未褪粉衣初试舞。柈中掌上逞腰身，月下风前更有神。不向楚宫伴行雨，却来汉苑誇倾城。明窗日影浑飞动，醉看欲折瓷瓶供。南浦春兰带雨斜，东篱秋菊凝霜重。故抛綵袖炫新妆，顿使霓裳翻数弄。翩翩亦自魏收惊，栩栩甘同庄叟梦。坐令见者生咨嗟，写生咄咄真堪誇。寒丛数点增萧瑟，丽景随意开韶华。自诩传神凭阿堵，夺将造化来豪素。烟墨能令真宰愁，丹青会使封姨妒。天壤之间有王郎，含豪吐墨流芬芳。信手怡神工点蔟，兴来览物穷微茫。君不见张僧繇，画龙不点睛，点睛破壁生风霆。君不见曹不兴，落墨误点为苍蝇，见者弹指疑闻声。今之王郎花鸟草虫无乃是，只恐凌风径飞去。我欲锦标玉轴縻系之，此身长向万花谷里住。王郎王郎独擅千载奇，摩诘前身应画师。
题画
作者：徐枋
朝代：明
体裁：五言绝句

尽日涧潺湲，白云鸟道边。山中成独往，草木亦忘年。
题画
作者：徐枋
朝代：明
体裁：七言绝句

山中楼阁衔空霭，水面林峦隔翠微。拊景怀人成独往，登山临水送将归。
题画
作者：徐枋
朝代：明
体裁：七言绝句

抱琴独坐水云间，隔岸松风欲入弦。不复登楼凭远望，愁予渺渺属江天。
题画
作者：徐枋
朝代：明
体裁：七言绝句

欹树寒崖空复春，横波天末炤閒身。胸中会可吞云梦，安得人间有片尘。
题画
作者：徐枋
朝代：明

欹树寒崖空复春，横波天末炤闲身。胸中会可吞云梦，安得人间有片尘。千春流水渺无津，万树桃花好避秦。高卧此中堪白首，不知人世有红尘。山围空翠扑人来，松起寒涛去复回。尽日看山浑不厌，茅斋低傍白云隈。依然绿树与青山，木落山空风物间。自是经秋露真骨，不将丽景斗尘寰。三农盼望云肤寸，九野焦枯日色昏。赖有襄阳真墨妙，应时霖雨遍郊原。
题画·其一
作者：徐枋
朝代：明
体裁：七言绝句

三农盻望云肤寸，九野焦枯日色昏。赖有襄阳真墨妙，应时霖雨遍郊原。
题画·其一
作者：徐枋
朝代：明
体裁：七言绝句

千岩倚天苍翠深，远山浮空远水阴。水村山墅参差出，白云碧树相侵寻。
题画·其一
作者：徐枋
朝代：明

欹树寒崖空复春，横波天末炤闲身。胸中会可吞云梦，安得人间有片尘。
题画·其一
作者：徐枋
朝代：明
体裁：七言绝句

瀑布每穿幽壑出，石梁独跨乱泉行。探奇满目飞寒翠，不觉浮云屐底生。
题画·其七
作者：徐枋
朝代：明
体裁：七言绝句

依然绿树与青山，木落山空风物閒。自是经秋露真骨，不将丽景斗尘寰。
题画·其三
作者：徐枋
朝代：明
体裁：七言绝句

山围空翠扑人来，松起寒涛去复回。尽日看山浑不厌，茅斋低傍白云隈。
题画·其三
作者：徐枋
朝代：明
体裁：七言绝句

秋来木落洞庭波，一棹中流载鹤过。矫首霜天发清唳，长空飒飒晚风多。
题画·其二
作者：徐枋
朝代：明
体裁：七言绝句

千春流水渺无津，万树桃花好避秦。高卧此中堪白首，不知人世有红尘。
题画·其二
作者：徐枋
朝代：明
体裁：七言绝句

翛然孤寄水云中，极目江天湖远空。欲拊鸣琴传逸响，会凭高阁和松风。
题画·其二
作者：徐枋
朝代：明
体裁：七言绝句

高松修竹爱吾庐，槛外閒云自卷舒。无限景光来眼底，仙山何必远方舆。
题画·其五
作者：徐枋
朝代：明

三农盼望云肤寸，九野焦枯日色昏。赖有襄阳真墨妙，应时霖雨遍郊原。
题画·其五
作者：徐枋
朝代：明
体裁：七言绝句

绝巘嵯峨箭栝通，飞泉一线恰当中。閒凭水阁堪游目，更喜淩空卧石虹。
题画·其八
作者：徐枋
朝代：明
体裁：七言绝句

一水粼粼隔岸闻，重岚积翠此中分。空山鸟道行人断，叶落枫林乱白云。
题画·其六
作者：徐枋
朝代：明
体裁：七言绝句

翠岫青林浑寂寂，孤村流水故萧萧。山中风景閒如许，尽日无人渡野桥。
题画·其四
作者：徐枋
朝代：明

依然绿树与青山，木落山空风物间。自是经秋露真骨，不将丽景斗尘寰。
题画·其四
作者：徐枋
朝代：明
体裁：七言绝句

嵯峨孤屿林端出，层叠连峰水面来。欲上山亭一旷望，澄波万顷好怀开。
题画·其四
作者：徐枋
朝代：明
体裁：七言绝句

高阁凭空俯碧流，西山南浦望中收。登楼不尽怀人意，犹有孤帆天际头。
题画即事·其一
作者：徐枋
朝代：明
体裁：七言绝句

流水衡门隐者家，石梁山径逐溪斜。仙癯自是甘肥遁，尽日松风吹落霞。
题画即事·其二
作者：徐枋
朝代：明
体裁：七言绝句

荷裳芰带舞衣宽，之子循陔学采兰。偕隐时推同介子，养亲应不愧周磐。
题画卷
作者：徐枋
朝代：明
体裁：七言绝句

青嶂浮空绿树垂，江村初夏晚晴时。数声欸乃千山静，万顷烟波一钓丝。
题画木瓜
作者：徐枋
朝代：明
体裁：古风

披图见楙寔，载咏思风人。离离同黄台，而不以蔓生。馀甘能却病，微酢以解酲。并蒂非其俦，五色非其荣。写生有能手，烟墨传神情。
题画杂咏·其一
作者：徐枋
朝代：明
体裁：古风

茅亭踞江皋，乔松俯其上。遥望山翠寒，近听松风响。波光渺无涯，烟云自来往。披襟坐此中，忘言足幽赏。
题画杂咏·其三
作者：徐枋
朝代：明
体裁：古风

澄波绕衡门，茅屋堪栖隐。竹林隔世尘，泉鸣山愈静。閒云满庭户，远色来诸岭。俯仰贵有托，晨昏拊清景。
题画杂咏·其二
作者：徐枋
朝代：明
体裁：古风

峭壁摩青天，层崖蔽白日。山根杂蒲苇，沧波同出没。矌然荡心胸，聊慰钓鳌客。击楫当中流，悠哉共遥集。
题画杂咏·其四
作者：徐枋
朝代：明
体裁：古风

山色满空濛，渔村隔烟水。疏柳垂古岸，网集澄潭里。吾欲托渔樵，山崖与水涘。披图激清啸，会心良有以。
题画松·其一
作者：徐枋
朝代：明
体裁：七言绝句

劲风谡谡思元礼，骨相棱棱笑仲翔。自诩贞姿异蒲柳，祗�历岁饱冰霜。
题画松·其二
作者：徐枋
朝代：明
体裁：七言绝句

支离冰雪丹心在，偃蹇岩阿绿发茸。自是千年知汉腊，何曾一日受秦封。
题画芝·其一
作者：徐枋
朝代：明
体裁：古风

神姿挺九茎，嘉名蔚三秀。绮皓托幽贞，佺期永年寿。仙都有玄圃，维此神芝薮。吾今将老焉，晨夕啜琼玖。
题画芝·其三
作者：徐枋
朝代：明
体裁：古风

藐姑射仙人，颜色如处女。丹芝如珊瑚，服食良已饫。久之生芬芳，更复能轻举。所以长年者，亦推黄与绮。
题画芝·其二
作者：徐枋
朝代：明
体裁：古风

幽兰称国香，维芝与为友。千秋相颉颃，兹交诚耐久。荃蕙或为茅，芝独固所守。不荣复不凋，又复谁与偶。
题画芝·其五
作者：徐枋
朝代：明
体裁：古风

石介不可渝，芝芳不可歇。卓尔抱贞姿，幽栖在岩穴。托意豪素间，墨沈香风发。君子永令名，千秋垂不绝。
题画芝·其四
作者：徐枋
朝代：明
体裁：古风

吾闻宋遗民，画兰不著土。况复芝无根，自然绝泥滓。幽姿甘陆沉，芳气遍寰宇。允矣古人言，香草比君子。
题画芝赠方南明
作者：徐枋
朝代：明
体裁：古风

采采青云芝，依然绮皓心。结根幽崖侧，擢颖高山岑。灿灿耀丹紫，粹质逾黄金。惟同兰若芳，不羡桃李阴。卓哉远尘境，用得葆天真。所以高世士，冥栖甘陆沉。披图聊相赠，庶几映清襟。
题石田墨梅
作者：徐枋
朝代：明
体裁：古风

嫩寒清晓行篱落，偃蹇南枝香喷薄。吟魂索句赋冰霜，月魄当窗写花萼。花萼写出冰霜姿，华光补之称最奇。一时逸兴擅千古，墨花笔蕊何淋漓。后起不闻推作手，俗工脂粉花神丑。谁写峻嶒骨相真，柔枝弱干亦何有。今朝重见启南翁，笔底繇来见化工。远水尺缣渺万里，高堂巨障开千峰。倦馀一叩囊底蕴，犹然点缀工鱼虫。况复写生及阿堵，幸不折来伤岁暮。铁干宁因白雪低，冰肌不受红尘污。杈枒点出罗浮春，零落愁吟广平赋。启南高隐盛明时，江左惟传大布衣。问字有人长闭户，看山镇日独支颐。北窗啸傲弄柔翰，素卷彷佛生南枝。吁嗟乎，剡溪藤写孤山匹，冰为心兮铁为骨。岁寒惟共青松色，自写吴儿同木石，使我抚卷增叹息。
题落木庵赠徐元叹
作者：徐枋
朝代：明
体裁：古风

筑室依名山，园畦开数亩。杂时花药鲜，历岁松筠久。栖迟成名胜，声闻及林薮。数椽落木庵，丘壑擅吾有。高树荫琴书，清涧凉窗牖。珍羽窥山厨，锦鳞跃石溜。禽鱼自忘机，乐此幽栖叟。扣扉来高人，留客剪春韭。苍苔屐痕深，列坐花茵厚。披襟话羲皇，俄顷斯不朽。矗矗莲花峰，历历扪星斗。高隐十五年，下视红尘走。世事任悠悠，临风一挥手。
风雨中素庵见过竟日
作者：徐枋
朝代：明
体裁：五言律诗

风雨枉相存，来过涧上村。乱云连客座，深竹暗柴门。笑语书千帙，诗篇酒一尊。言归将日暮，山路已黄昏。
食园茄
作者：徐枋
朝代：明
体裁：五言律诗

园蔬生自好，微物亦盘飧。锦里芋相似，青门瓜共繁。尝新沾夏寔，垂露摘秋原。遥忆霜风里，根株何处存。
食蟹歌
作者：徐枋
朝代：明
体裁：古风

五湖秋晚风漠漠，荒落家家催早穫。客来剥啄开蓬门，日暮秋声杂欢谑。明朝携手入枫林，霜叶青红照幽薄。秋原彳亍多悲凉，南邻沽酒消寂寞。湖滨渔父捕蟹来，顿使满堂增笑噱。风味能令一坐倾，鲈鱼削色莼羹薄。隐居亦喜无监州，且得衔杯恣大嚼。童时早读尔雅熟，莫愁委顿身作恶。野人口腹宁多求，何独于斯忍煎膊。君不见郦生历下且趣烹，吕布白门遭急缚。吁嗟物理将无同，古今尤物谁相容。
大云庵舫阁二首·其一
作者：徐柏龄
朝代：明
体裁：七言绝句

买得浮家不在江，竹梢分绿影渔艭。秋风飒飒三更后，月拥寒潮到纸窗。
大云庵舫阁二首·其二
作者：徐柏龄
朝代：明
体裁：七言绝句

坳堂纵说芥为舟，不信移来竹树头。坐久但闻林叶战，恐随风雨打蘋洲。
寿宁逢艾千子
作者：徐柏龄
朝代：明
体裁：五言律诗

白日黯无色，城门掩半开。故人何地别，间道此时来。乡梦远难寄，官程近莫催。江关庾开府，词赋不胜哀。
春日
作者：徐柏龄
朝代：明
体裁：古风

风声起松末，窈若万壑深。谁谓市井喧，遂无天地心。可惜天桃花，不言萎空林。明年纵复开，颜色不如今。
江信寺文信国祠
作者：徐柏龄
朝代：明
体裁：五言绝句

孤屿浮江面，寒潮撼石根。遥遥箕尾外，何处可招魂。
题王铁山房师桴园
作者：徐柏龄
朝代：明
体裁：七言律诗

苇岸荷堤昼不醒，板桥书槛傍烟汀。飞来鸟似眠沙惯，放去鱼常借荫停。云气逼窗争水碧，竹阴连屋入帘青。坐来不觉生遥想，便拟乘风泛四溟。
咏新柳二首
作者：徐桂
朝代：明

掩映朱楼荫曲池，霏微芳树早含滋。枝枝水畔才舒眼，叶叶风前乍展眉。未许漫天轻作絮，且教拂地有垂丝。征人远道那堪折，休共《梅花》笛里吹。条风一夜乍回枯，黛色和烟半有无。玄灞柔条堪系马，白门疏影不藏乌。楼头寒映罗衣薄，曲里风惊紫塞孤。春水绿波春草碧，等闲芳岁莫教徂。
咏新柳二首·其一
作者：徐桂
朝代：明

掩映朱楼荫曲池，霏微芳树早含滋。枝枝水畔才舒眼，叶叶风前乍展眉。未许漫天轻作絮，且教拂地有垂丝。征人远道那堪折，休共《梅花》笛里吹。
咏新柳二首·其二
作者：徐桂
朝代：明

条风一夜乍回枯，黛色和烟半有无。玄灞柔条堪系马，白门疏影不藏乌。楼头寒映罗衣薄，曲里风惊紫塞孤。春水绿波春草碧，等闲芳岁莫教徂。
咏桐绵
作者：徐桂
朝代：明
体裁：七言律诗

濡毳桐枝别作葩，温柔香里玉无瑕。冰蚕未拟鲜新绝，雪茧还同丽密誇。犹胜南中荣吉贝，漫教西蜀侈橦华。银床金井俱摇落，谁信回暄更有涯。
咏蕉
作者：徐桂
朝代：明

根自苏台徙，阴生蒋径幽。当空炎日障，倚槛碧云流。未展心如结，微舒叶渐抽。琐窗迷翠黛，张幕动青油。书借临池用，光分汗简留。流甘掩中土，为绤衣南州。只益莓苔润，翻令蕙若忧。荷风同委露，梧叶共鸣秋。梦境知谁得，人生似尔浮。漫劳弹事苦，终日傍林丘。
咏虞美人草
作者：徐桂
朝代：明

楚宫人去霸图移，剩有芳名寄一枝。浥露晚妆馀涕泪，临风夜舞忆腰肢。乍翻尚自疑红药，欲刈终难混绿葵。若使灵均当日见，不将哀怨托江蓠。红颜一日尽江湄，芳草能传易代姿。尚想施朱留片萼，翻疑化碧有单枝。迎风似逐歌声起，宿雨那经舞袖垂。微艳莫教轻委地，徘徊犹似美人贻。
咏虞美人草·其一
作者：徐桂
朝代：明

楚宫人去霸图移，剩有芳名寄一枝。浥露晚妆馀涕泪，临风夜舞忆腰肢。乍翻尚自疑红药，欲刈终难混绿葵。若使灵均当日见，不将哀怨托江蓠。
咏虞美人草·其二
作者：徐桂
朝代：明

红颜一日尽江湄，芳草能传易代姿。尚想施朱留片萼，翻疑化碧有单枝。迎风似逐歌声起，宿雨那经舞袖垂。微艳莫教轻委地，徘徊犹似美人贻。
玉钩斜
作者：徐桂
朝代：明
体裁：五言绝句

命薄俄辞辇，恩深敢望家。君王埋骨处，犹傍玉钩斜。
莼菜
作者：徐桂
朝代：明

波心未吐心如结，水叶初齐叶尚含。脂自凝肤柔绕指，转教风味忆江南。鲛纻纷纷散作丝，龙涎宛宛滑流匙。诗人采茆元从水，莫误嘉蔬嗔露葵。平湖倒影南山绿，中？三潭灵怪潜。荡桨忽惊云雾气，骊龙颔下割龙髯。谁握冰丝摘露丛，水晶帘展玉璁珑。鱼须细细龙油滑，道是鲛人织锦宫。兔丝自是难胜织，试比莼丝总不任。闻说西陵苏小小，当年戏采结同心。莼丝不似藕丝轻，傍腕缠绵入手萦。漫咏东人空杼轴，西湖经纬自纵横。
莼菜·其一
作者：徐桂
朝代：明

波心未吐心如结，水叶初齐叶尚含。脂自凝肤柔绕指，转教风味忆江南。
莼菜·其三
作者：徐桂
朝代：明

平湖倒影南山绿，中？三潭灵怪潜。荡桨忽惊云雾气，骊龙颔下割龙髯。
莼菜·其三
作者：徐桂
朝代：明
体裁：七言绝句

平湖倒影南山绿，中�三潭灵怪潜。荡桨忽惊云雾气，骊龙颔下割龙髯。
莼菜·其二
作者：徐桂
朝代：明

鲛纻纷纷散作丝，龙涎宛宛滑流匙。诗人采茆元从水，莫误嘉蔬嗔露葵。
莼菜·其五
作者：徐桂
朝代：明

兔丝自是难胜织，试比莼丝总不任。闻说西陵苏小小，当年戏采结同心。
莼菜·其六
作者：徐桂
朝代：明

莼丝不似藕丝轻，傍腕缠绵入手萦。漫咏东人空杼轴，西湖经纬自纵横。
莼菜·其四
作者：徐桂
朝代：明

谁握冰丝摘露丛，水晶帘展玉璁珑。鱼须细细龙油滑，道是鲛人织锦宫。
送义公结庐天台
作者：徐桂
朝代：明
体裁：五言律诗

海上栖禅境，披云访石桥。一瓶依涧壑，疏磬落山椒。华顶经年雪，松门半夜潮。预愁支遁去，谁与共逍遥。
飞絮篇
作者：徐桂
朝代：明

江城三月艳阳时，杨花如絮飞参差。悠悠宛转知谁系，历乱轻盈不自持。可怜朝散铜池里，可怜暮落章台市。闲逐游丝去复来，细萦花片低还起。灞桥系马及芳辰，白门藏乌过上春。吹入妆楼全误粉，飘将舞席半成尘。乍高随鸟没遥空，渐卑趁燕绕帘栊。花飞猗靡如回雪，质轻流便不因风。因风回雪何绰约，偏从芳甸穿香阁。东舍王昌暂寄踪，西邻宋玉聊栖托。迹方荡子少宁居，命怜贱妾多轻薄。其奈萧疏欲尽春，已觉繁华不如昨。条风布暖水流澌，池边林畔始垂丝。小小叶间分翠黛，盈盈树下斗腰肢。而今弃掷将何道，而今转薄同秋槁。攀条倚树重留连，行乐韶年苦不早。凄凄草径总铺毡，茫茫榆塞讵成绵。旦辞芳树犹依榭，夕化浮萍已逝川。子规声里千花歇，摇荡春光剧可怜。
与陈宫詹参戎泛沥湖
作者：徐棻
朝代：明

有约看山不自今，后来仍可逐幽寻。搴芳澹荡沥湖水，选胜周遭祇树林。酒泛星辰花气合，令兼鱼鸟阵云深。泠泠钟鼓空岩动，未信人间识此音。
游勾漏洞
作者：徐棻
朝代：明
体裁：七言律诗

折简相招弄綵霞，芙蓉千丈振朝华。金银宫阙窥三岛，云雾江城隐万家。高倚斗杓浮绿蚁，奇探岩壑拾丹砂。低回欲访神仙令，望断松门白鹿车。
苍梧即事·其一
作者：徐棻
朝代：明
体裁：五言绝句

山色连苍汉，江流绕郡城。往来横渡口，强半广州声。
苍梧即事·其七
作者：徐棻
朝代：明
体裁：五言绝句

舟车头会少，泉货尾衔归。关吏无多事，看山到落晖。
苍梧即事·其三
作者：徐棻
朝代：明
体裁：五言绝句

经行七百里，凭眺万千山。不信他乡远，才过双树间。
苍梧即事·其九
作者：徐棻
朝代：明
体裁：五言绝句

残栋烟犹紫，颓垣烬尚封。相逢悲烂额，愁对祝融峰。
苍梧即事·其二
作者：徐棻
朝代：明
体裁：五言绝句

出郭无车马，扶桡有女郎。巳看浮桂水，犹指渡浔阳。
苍梧即事·其五
作者：徐棻
朝代：明
体裁：五言绝句

旌旗沿岸出，薏苡逐车来。矍铄铜船将，营荒半草莱。
苍梧即事·其八
作者：徐棻
朝代：明
体裁：五言绝句

一水狂奔马，三江不辨牛。寒涛六七月，半没系龙洲。
苍梧即事·其六
作者：徐棻
朝代：明
体裁：五言绝句

诛茅临水曲，编竹住溪流。歌舞春城暮，烟花自一州。
苍梧即事·其十
作者：徐棻
朝代：明
体裁：五言绝句

扼险开雄镇，当关借重臣。几番貔虎士，更戊往还频。
苍梧即事·其十一
作者：徐棻
朝代：明
体裁：五言绝句

乱竹斑凝砌，疏梧翠满庭。月明湘水上，谁起帝妃灵。
苍梧即事·其十二
作者：徐棻
朝代：明
体裁：五言绝句

地僻鸟啼树，庭空吏放衙。西河言偃室，惟种碧桃花。
苍梧即事·其四
作者：徐棻
朝代：明
体裁：五言绝句

当杯酣寄酒，汲井漱冰泉。咫尺违勾漏，空令怀稚川。
送黎遂球公车北上
作者：徐棻
朝代：明

王春日日送征骖，别思桃花千尺潭。莲社乍违羊石北，杏园遥指凤城南。行边驷马文俱五，握里天人策已三。去住示忘诸有在，试将消息问瞿昙。
筑圃
作者：徐楚
朝代：明
体裁：五言律诗

垂老学为圃，乘秋课筑场。编筠聊覆屋，叠石更围墙。蔓草芟宜尽，嘉蔬刈可尝。亲朋时一过，漫说午桥庄。
如梦令·嘲影
作者：徐楩
朝代：明
体裁：词

伴我愁怀孤索。好似倩魂难捉。不肯暂分离，怕到绣帏香阁。私约。私约。毕竟被他随著。
宴清都
作者：徐楩
朝代：明
体裁：词

针草穿珠露。秋气早、惯先到井梧树。新凉尚浅，吟蝉声涩，犹嫌残暑。谁知节序非故。但满案、多悲秋句。忆远人，无奈书去泪去，梦去魂去。骚人无限情怀，幽蛩代我，碎愁低诉。荒斋冷署，衰镫瘦影，夜寒何许。萧闲几个旧侣。叹共坐、重门到暮。更难堪、凄断乡心，芭蕉苦雨。
挂松枝·咏春水，和涂长简
作者：徐楩
朝代：明
体裁：词

花风荡漾起浮沤，消尽渔翁闲眺。晴沙清浅无尘，搅碎空明嫌小棹。行人坐如天上，云影轻移劲荇藻。溶溶睡得鸳鸯稳，拨剌又惊鱼跳。低飞—燕子初来到。怪他剪破水纹，顿减却、碧潭清耀。有时风定波澄，群山远映，看几点、黛螺都倒。此际江娥濯锦，玉颜清丽，宛在镜中照。
擘瑶钗·春陌
作者：徐楩
朝代：明
体裁：词

晓烟清。晓风轻。浅绿柔柔润远汀。春意苗条先到柳。未久。新莺语涩似娇羞。唤人愁。
桂枝香·秋城夜泊
作者：徐楩
朝代：明
体裁：词

凉蛩最苦。费多少哀音，舆秋同暮。愁客孤听，乱泪滴残枕雨。新寒到、被轻难避，几年秋、残更羁旅。昔长贫耳，今将老矣，万愤谁诉。月高人与浮萍住。对岸柳、一航烟雾。夜警芜城又是，谁家戍鼓。河山百战多荒垒，幸偏隅、民物如故。丽谯吹晚，角声悲壮，边关何处。
河传
作者：徐楩
朝代：明
体裁：词

风晓。花悄。落红多。莺路朝来渐疏。匆匆春色嗟易过。柰何。竹床入夜孤。虚馆凄清凭梦汝。离复聚。只有孤衾里。醒来难。仍是单。泪潸。枕函垂小寒。
浣溪沙
作者：徐楩
朝代：明
体裁：词

十二珠楼列绣屏。绿杨红杏暖风轻。春愁一缕细调筝。暮篆绕帘香寝燕，晴花灼树暖留莺。无言独自展桃笙。
玉露寒秋·秋起
作者：徐楩
朝代：明
体裁：词

枫树遍墙东。绕门红。西风萧瑟，哀音一夜老秋虫。叶坠乱流中。晓云空。孤眠人起，疏林淡月带霜钟。
生查子·送春
作者：徐楩
朝代：明
体裁：词

芳菲一夜归，惆怅留难住。多管在南园，碎作风和雨。如欲再相逢，早致殷勤语。明岁若重来，约在花开处。
疏影·平山堂
作者：徐楩
朝代：明
体裁：词

游人杂踏。远芜城西去，车骑相接。山矮非高，水浅非深，土块石沙横叠。竹罔松坞荒畦外，纵游览、穿林轻屧。见青楸、反挂疏藤，蔓引寒花秋蝶。经岁邗沟冷署，纵浩歌清啸，心事难说。老涉江关，苦尽情怀，身似霜林败叶。飘零南北羁孤影，问谁是、征途相识。喜天涯、早夜追随，尚有故乡明月。
百字令·送远
作者：徐楩
朝代：明
体裁：词

西风小艇，恁难堪、又送长途孤客。九月寒江铺落叶，不碍去帆轻疾。望眼穷云，离情傍路，每怪青山隔。河冰沙草，后时何处相忆。此去途路凄清，旅情谁解，惟有关山月。北望京华千里外，书剑随君朝夕。折柳伤情，看花得意，愁喜还交集。马蹄初到，凤城闲踏春色。
蝶恋花·咏波
作者：徐楩
朝代：明
体裁：词

荡漾暗光侵树绿。影照湘山，镜里来春竹。浪暖烟轻鸥路熟。沙清石窄鱼房曲。风动凉纹如绉幅。落瓣平浮，绣得花成簇。付与鸳鸯闲睡足。不教更借萍为褥。
西江月
作者：徐楩
朝代：明
体裁：词

悄步怕惊蛩觉，临行低语匆匆。难将别恨寄征鸿。愁海泪涛频涌。蕉叶故遮窗隙，离魂隔断墙东。丝丝裂碎赖秋风。疏处才通好梦。
贺圣朝影·春别
作者：徐楩
朝代：明
体裁：词

芳草离离梦去劳。遍江皋。清江花雨送春潮。燕莺交。往事伤心空怨别，又今朝。东风吹泪湿花梢。带香飘。
踏莎行
作者：徐楩
朝代：明
体裁：词

别泪零风，离愁细雨。应知此后难从晤。他年反羡送君时，长亭不算伤心处。病逐秋来，人随花暮。悠悠岁月嗟空度。催归买断杜鹃声，属他啼遍江南路。
醉花阴
作者：徐楩
朝代：明
体裁：词

人去红楼秋几度。此日嗟重过。伏枕慢相思，冷月空窗，惯有愁人住。开箱检取交欢被。稳抱知亲腻。惋恻不成眠，一夜温存，尽在无情处。
长亭怨·江都怀古
作者：徐楩
朝代：明
体裁：词

望一派、野烟荒碛。古树亭台，土冈花碣。旧日迷楼，惟余沙草掩枯骨。雄图何有豪华尽，萤山火灭。好梦江都，雷塘畔、一魂如客。悲切。看江干柳线，翠缆依然高缬。龙舟何处，敢父老、閒时曾说。但行过、廿四桥边，有多少、剩歌遗阕。试清夜寻游，尚见隋时明月。
座上题诗
作者：徐氏
朝代：明
体裁：七言绝句

平康巷里掌中身，翠舞珠歌玉树春。不得籍除今义死，天教娼妇愧降臣。
秋日忆姊
作者：徐氏（莆阳）
朝代：明
体裁：古风

日夕登郡楼，望远意悠悠。四顾何萧条，凄凉景物秋。噰噰云中乌，翩翩呼其俦。郁郁堂前树，苍苍枝相樛。因之怀同气，抚景双泪流。临风无限思，凭轩独夷犹。
春阴诗
作者：徐氏（金陵妓）
朝代：明
体裁：句

杨花厚处春阴薄，清冷不胜单裌衣。
寻隐者不遇
作者：徐永宁㭿
朝代：明

杖藜徐步出荒原，漠漠寒云掩洞门。流水桃花人不见，孤莺飞过绿杨村。
落花怨
作者：徐永宁㭿
朝代：明

晓起西园望，空阶散落红。自嗟根蒂浅，不敢怨东风。
琼岛
作者：徐汝栻
朝代：明

松关风掩白云开，春暖壶天万象回。花落莫随流水去，恐教渔父问津来。
舍利塔诗
作者：徐汝栻
朝代：明

佛老尘音杳莫扳，空馀一塔倚云间。不知当日遨游者，几见灵光照此山。
阙题
作者：徐汝栻
朝代：明

莫问武陵可易寻，行行遥望隔云林。桃花流水无人问，一路仙源信几深。
聚仙宫
作者：徐注
朝代：明
体裁：七言律诗

堡戍巡行路转艰，壮怀无奈鬓毛斑。魂消征雁家千里，梦破啼乌月满山。楼角声哀青嶂暮，海涯春到白鸥闲。太平何处堪投隐，仙子遗宫烟霭间。
宫人午睡图
作者：徐泰
朝代：明
体裁：古风

深宫沈沈清昼长，高檐影落梧桐凉。虾须窣地燕无语，飞篆不断金炉香。凤凰欲绣还停手，睡思寻人如中酒。银屏翠簟碧纱幮，濯濯春风卧杨柳。弓鞋卸下双莲金，香浪捲起红鸳衾。鬓云蓬松枕玉腻，眼波不流眉黛深。侍儿侧立不敢语，手中团扇轻轻举。曲琼才下越岭云，幽梦已作巫山雨。君不见杨家海棠睡未足，内庭已走衔花鹿。
枝江道中
作者：徐泰
朝代：明
体裁：五言绝句

水落枝江道，风高岁暮天。挂帆烟雨里，惆怅入江船。
秋夜澉湖望月
作者：徐泰
朝代：明
体裁：七言绝句

澉湖湖上桂花秋，海月当年满画楼。彷佛钱塘六桥夜，至今人说小杭州。
西陵峡歌
作者：徐泰
朝代：明
体裁：古风

两山夹江如壁立，千寻万仞青铁色。江流如龙山鏬来，动地雷声喧白日。山高不见飞鸟过，举头青天一尺多。苍藤古树翳满目，沿厓乱石纷嵯峨。呜呼峡中之险险莫比，昔尝闻之今信矣。商人重利却轻生，独欲何为亦来此。黄陵庙下不可游，空舲塌洞尤堪忧。十前九却过一险，百夫力尽巅厓头。垂堂远游古所戒，静言思之心胆駴。中流欲歌行路难，哀猿又起寒烟外。
哀李江州
作者：徐津
朝代：明

强虏西来把汉旌，浔阳烽火照江明。朝廷重镇推虞诩，风雨孤臣失杲卿。战哭几家思旧尹，鬼兵长夜护空城。王师百万知何地，春草春波独怆情。
客怀
作者：徐津
朝代：明

白云回首暗巫门，绿发苍苍碧眼昏。乱后情怀千日醉，故交文物几人存。秋深狡兔先成窟，日落归鸦尚识村。楼上风高笳鼓急，楚卿多有未招魂。
拙斋
作者：徐济
朝代：明
体裁：古风

生平厌机巧，一拙能独守。云山屋西东，桑柘屋前后。略似愚溪愚，还同柳州柳。
自题写兰
作者：徐济
朝代：明
体裁：七言绝句

二十五年春梦残，对花无语独凭栏。幽香素艳无人管，读罢《离骚》强自看。
题秀野轩图
作者：徐济
朝代：明
体裁：五言律诗

千岩万壑中，一径涧西通。尘迹无由到，风光自不同。竹侵书幌绿，花映酒樽红。若问桃源路，无须觅旧踪。
咏董泉
作者：徐浦
朝代：明
体裁：五言律诗

石隙鸣泉泻，秋深玉髓流。精灵涵太始，澄澈浚源头。出涧施千顷，馀波沃九州。生民望龙雨，早晚此中求。
游白云精舍
作者：徐浦
朝代：明
体裁：古风

与君登青山，凌风陟高台。青山望渺然，白云空悠哉。董君负道气，持节遐方回。饥餐石上松，渴饮山中醅。翛然澄外虑，与物无恢谐。有时发长啸，清籁生八垓。素愿祝升平，君臣绝嫌猜。眷兹严慈恩，万里隔云埃。临风怀独剧，清夜肠欲摧。引睇何杳茫，崇峦接斗台。因之寄远眺，匪以咏物来。斯台寓观戒，精舍山之隈。君暇时一登，晴云天际开。浮云暂点缀，太虚自弘恢。羡君拨云手，望云意徘徊。仆幸侍公游，兴洽日暮催。骊车不可攀，愿言复追陪。千古云间客，白云台崔嵬。
与刘景玉安固泛舟
作者：徐淮
朝代：明

云平水暖鱼吹浪，雨润泥香燕啄花。
着面东风浓似酒，扁舟流过白鸥沙。
与刘景玉安固泛舟
作者：徐淮
朝代：明

云平水暖鱼吹浪，雨润泥香燕啄花。著面东风浓似酒，扁舟流过白鸥沙。
偕刘景玉周元浩携小妓游于坡上忘形剧饮故赋
作者：徐淮
朝代：明

马如游龙车若水，刘郎周郎玉相倚。柔风暖日故蒸春，紫燕黄鹂自相语。先生染笔写乌丝，美人持杯唱《金缕》。醉来为爱落花多，急扫苍苔坐红雨。
客舍春莫
作者：徐淮
朝代：明

蜂儿酿蜜心方醉，燕子营巢语未安。开户不知春事老，满帘风雨落花寒。
江阴寓舍漫兴六首
作者：徐淮
朝代：明

窗前数枝柏，峨峨古衣冠。对客无媚容，铁面霜雪寒。海榴不自持，隔墙素人看。如何路旁子，真意倾柔曼。山鸟集庭树，顾我留好音。迂疏脱机巧，微物知此心。呼童具杯盘，自听还自斟。酒尽忽飞去，怅惘烟云深。沿溪探芳杜，香气袭我衣。贪得不知厌，竟踏明月归。空堂烧短烛，馀情付清徽。曲罢发长叹，此意识者稀。读书茅檐下，古道照我颜。掩卷思古人，邈焉不可攀。当夕屡废寝，当昼屡废餐。浮辞炫俗易，实理躬行难。寒士多局促，我颜独轩昂。甘为珠玉捐，羞作瓦砾藏。落落青松躯，凛凛寒雪肠。百年天地间，俯仰有耿光。迂疏畏炎暑，散发修竹林。绿色豁病目，清风涤烦襟。好诗节间题，浊酒叶底斟。古贤不可起，胜会难重寻。
江阴寓舍漫兴六首·其一
作者：徐淮
朝代：明

窗前数枝柏，峨峨古衣冠。对客无媚容，铁面霜雪寒。海榴不自持，隔墙素人看。如何路旁子，真意倾柔曼。
江阴寓舍漫兴六首·其三
作者：徐淮
朝代：明

沿溪探芳杜，香气袭我衣。贪得不知厌，竟踏明月归。空堂烧短烛，馀情付清徽。曲罢发长叹，此意识者稀。
江阴寓舍漫兴六首·其二
作者：徐淮
朝代：明

山鸟集庭树，顾我留好音。迂疏脱机巧，微物知此心。呼童具杯盘，自听还自斟。酒尽忽飞去，怅惘烟云深。
江阴寓舍漫兴六首·其五
作者：徐淮
朝代：明

寒士多局促，我颜独轩昂。甘为珠玉捐，羞作瓦砾藏。落落青松躯，凛凛寒雪肠。百年天地间，俯仰有耿光。
江阴寓舍漫兴六首·其六
作者：徐淮
朝代：明

迂疏畏炎暑，散发修竹林。绿色豁病目，清风涤烦襟。好诗节间题，浊酒叶底斟。古贤不可起，胜会难重寻。
江阴寓舍漫兴六首·其四
作者：徐淮
朝代：明

读书茅檐下，古道照我颜。掩卷思古人，邈焉不可攀。当夕屡废寝，当昼屡废餐。浮辞炫俗易，实理躬行难。
登松台清秋有感
作者：徐淮
朝代：明

欲浇磊砢惟凭酒，竹叶满樽翻绿波。欹帽正当风力紧，吹箫无奈月明何。高林红叶得霜醉，故国青山入梦多。客子长怀有谁识，凭高一笑付清歌。
送万敏中之金陵
作者：徐淮
朝代：明

买舟又上金陵去，风物应怜庾信才。旧燕能言王谢事，夕阳空照凤凰台。江边商女犹教曲，店下吴姬正压醅。紫府青云风雨近，莫因登眺久徘徊。
送万敏中之金陵
作者：徐淮
朝代：明

买舟又上金陵去，风物应怜庾信才。
旧燕能言王谢事，夕阳空照凤凰台。
江边商女犹教曲，店下吴姬正压醅。
紫府青府风雨近，莫因登眺久徘徊。
与前山夜酌
作者：徐渐
朝代：明
体裁：七言律诗

故人小坐阑干外，乱有飞虫触醉颜。白鹤欲鸣还待月，黑云不动渐疑山。夜深星火摇天际，露冷霜华宿树间。欲打僧门问茶信，竹枝深护老禅关。
游西峰寺
作者：徐渐
朝代：明
体裁：七言绝句

雨后青山四面齐，马蹄带过隔溪泥。花间有鸟因钟起，飞向游人不住啼。
游隐学寺书壁
作者：徐渐
朝代：明
体裁：五言律诗

病骨逢僧健，藤床听佛经。有鸡方觉旦，无鼓不知更。树作门墙立，山呈几案清。昨宵松竹近，频问雨声鸣。
一内史邀集王氏园亭和梅客生席上之作
作者：徐渭
朝代：明

园亭醉客处，歌落海榴花。樱字穿云亮，山眉入盏斜。北窗凉白堕，尚馔到朱耶。楚曲谁能和，阳春本大家。
一枝堂对雪
作者：徐渭
朝代：明

大地呈三白，小堂开一枝。楼台住天上，鸾鹤下神祈。混混无穷处，茫茫不可知。翻思潜岳顶，仙去欲何之。
丁卯七夕谢兴化公孙海门偕浩上人胡子文饷予以系得牛字
作者：徐渭
朝代：明

天上分银汉，人间隔画楼。并时双眼泪，啼断一年秋。赠鹊金钗解，辞欢宝带留。莫因河间住，也学祸牵牛。
丁卯六月十六日五鼓梦一宪公更讯予狱予颇恳乞且历数古人事宪公乃取片纸手画一白犬从雪中猎作题且曰汝赋得十韵即止予赋得十二句而宪公逡巡起予亦觉半忘矣今续成之
作者：徐渭
朝代：明

太白高秦雪，材官选汉都。西獒非远物，冬狩是雄图。冰溜蹄兼滑，花销毳结酥。逐方馀狡兔，烹岂遽韩卢。羽搏纷迷素，毛燖糁共疏。一声非口吹，万壑遍鹰呼。驰影争飞霰，蹲身印守株。穷搜寒愈急，冻尾煖微濡。固取矜獢猲，还宜解网罟。莫教将耿雉，文锦碎模糊。
丁户部母夫人目疾得良箴复视
作者：徐渭
朝代：明

既盲而复视，兹事岂非神。万镒空青贱，双瞳水碧新。固知中国手，还是本天伦。母节兼儿孝，能无格昊旻。
七十二峰归来书寺壁
作者：徐渭
朝代：明

五条挂练玉龙奔，七十二峰鬼斧痕。堕水堕驴都不恨，古来一死博河豚。
七里滩
作者：徐渭
朝代：明

百番狮象一溪泅，一顷银光万个头。水石何缘能有此，星辰尽夜殒寒流。浅水矾头蘸几堆，清涎齿缝破生梅。竹舟欲过从何处，无数游鱼磕额回。
七里滩·其一
作者：徐渭
朝代：明

百番狮象一溪泅，一顷银光万个头。水石何缘能有此，星辰尽夜殒寒流。
七里滩·其二
作者：徐渭
朝代：明

浅水矾头蘸几堆，清涎齿缝破生梅。竹舟欲过从何处，无数游鱼磕额回。
万历丁丑春正月灯夕后八日祓赵川堡汤泉
作者：徐渭
朝代：明

山叶今何在，地汤能自温。挂衣无一树，处裤有多扪。煖雾溶罗抹，寒风卧烂阍。近来无战伐，应不洗刀痕。
万历二年翰林院中白燕双乳辅臣以·献进两宫并赏殊瑞闻而赋之
作者：徐渭
朝代：明

白燕自何方，双娇乳玉堂。若非翻向壁，只道斲从梁。易许青藜映，难教黑扇藏。宫钗今两只，巷口几斜阳。并语栽薇处，交栖视草旁。春情堪与译，秋翮好填潢。御水沿沟岸，名园隔苑墙。穿花雪片叠，落絮剪刀长。递拂宵麻素，争摇晓禁苍。随珂迷贾至，遮字冷孙康。未及郊禖候，先歌命鸟章。两宫看带笑，万乘盻生光。或向罘罳度，闲冯女寺量。江南来舞苧，海国堕绡裆。哺蝶欺残粉，捎蜂糁嫩黄。古词卑苜蓿，新曲断沧浪。出入皆清禁，差池半紫房。姬姜红线系，姊妹缟巾扬。巷咏偏谐谑，延裁必雅庄。冰霜俱入句，咀嚼总生凉。饮啄如知介，飞鸣迥不常。琼瑶报圣主，文彩伴仙郎。自古生贤佐，多因尔兆祥。试看今稷契，还奉旧虞唐。
万历八年正月三日四日连大雪
作者：徐渭
朝代：明

三日四日吹阴椴，为豕为羊骤日车。夜里蝇蛾鸣隙纸，朝来灯月亮檐牙。急开门板迷梁鸟，尽讶街心绕沛蛇。唱玉量银过斗柄，埋花没树到天涯。但飘琼叶无枝蒂，细碾鮹尘度縠纱。塞北云黄非马集，江南天黑是蝗遮。纷纷轻薄方穿市，虩虩粗人巳笑茶。驴影灞桥能几个，凤吹华馆有千家。败鸶不热衣如铁，穷巷无烟突似揩。历历空仓蹲饿雀，昏昏积气破寒鸦。八条冰柱擎天上，九月春梨压地花。搏象搏狮供一戏，易污易皎竟双瑕。懒飞金谷将归蝶，略坠阳城取坏麻。辽海不消貂鼠穴，于阗进断玉场沙。只输野老煨炉处，火到梅尖露一叉。
万里比邻篇赠嘉则
作者：徐渭
朝代：明

白藤织笈春花密，青袍剪水波纹湿。出门寸步即天涯，帏底牵衣弦正急。关山断路不断云，吴刀割水那得分。章华杨柳弄旧色，何地却少春申君。人生远游须及春，青天能容七尺身。芳草长途去万里，望望吾家随处是。
三公柱石篇
作者：徐渭
朝代：明

云中秋色明如画，胡儿贡马临城下。却言太师今者谁，令公姓贾家遵化。辫椎万帐闻姓名，免冑蹲靴不敢声。从今款段谁将市，纵有骅留匿不成。令公威名有如此，茂龄甫跻四十四。中朝柱石自擎天，北门锁钥宜强仕。古有梦松者，十八而为公。荣华何太早，桃李争春风。令公黄发会有时，此际凌烟画未迟，进贤高冠如覆箕。
三涛美人寿为写墨荷应荷汀之索
作者：徐渭
朝代：明

美人为寿小楼中，镜里荷花朵朵红。苍鬓不能同白面，玉杯推出紫芙蓉。
三茅观观潮
作者：徐渭
朝代：明

黄幡绣字金铃重，仙人夜语骑青凤。宝树攒攒摇绿枝，海门数点潮头动。海神罢舞回腰窄，天地有身存不得。谁将练带括秋空，谁将古慨量春雪。黑鳌戴地几万年，昼夜一身神血乾。升沉不守瞬息事，人间白浪今如此。白日高高惨不光，冷虹随日萦城隍。城中那得知城外，却疑寒色来何方。鹿园草长文殊死，狮子随人吼祇树。吴山石头坐秋风，带着高冠拂云雾。
上冢
作者：徐渭
朝代：明

吾叔邵武公，当年与我翁。双陪闽蜀守，竹马走儿童。归来知几日，相继归窀穸。黄泥闭雪髭，欲会那可得。叔家城北居，高栋亦彫题。邀宾夕驻马，为母日烹鸡。一朝桑海换，不能保子孙。负薪冢上道，养鸭水边村。我今六十五，仍高破角巾。年年上爷冢，每每到孙家。孙家留我坐，孙妇办汤茶。以我上冢牲，啖孙且满引。绕篱黄蝶飞，抽篱高碧笋。起视檐西东，分檐住蜜蜂。问蜂窠几许，四十还有馀。窠窠如不败，胜我十亩租。
上冢
作者：徐渭
朝代：明

吾叔邵武公，当年与我翁。双陪闽蜀守，竹马走儿童。归来知几日，相继归窀穸。黄泥闭雪髭，欲会那可得。叔家城北居，高栋亦雕题。邀宾夕驻马，为母日烹鸡。一朝桑海换，不能保子孙。负薪冢上道，养鸭水边村。我今六十五，仍高破角巾。年年上爷冢，每每到孙家。孙家留我坐，孙妇办汤茶。以我上冢牲，啖孙且满引。绕篱黄蝶飞，抽篱高碧笋。起视檐西东，分檐住蜜蜂。问蜂窠几许，四十还有余。窠窠如不败，胜我十亩租。
上督府公生日诗
作者：徐渭
朝代：明

远曙轻笼海色苍，凉飔新荐菊英黄。清秋此日逢华诞，绣褓当年绕异香。地与人文增气象，天为王国产祯祥。壮猷未老如方叔，秘略曾传似子房。初捧兵符分虎竹，再衔使命驭龙骧。森罗岛屿诸夷会，锁钥门庭一面当。刁斗不传人自乐，牙旗欲动势偏扬。雄豪定远遥辞汉，宽大汾阳近在唐。管领华夷新士马，扫平吴越旧封疆。曾先突骑重围里，亲式鸣蛙大道旁。巳遣严兵营细柳，更教长剑倚扶桑。三承宠锡恩何渥，一受深知德愈光。定有姓名题御扆，每勤赏赐到遐荒。千龄素质双麋鹿，五色奇毛两凤凰。国有昌符臣协吉，家承严训子徵良。田单下狄亲鸣鼓，姬旦居东久缺斨。屡触歊炎辞羽盖，转巡郊野憩甘棠。军中作气频投石，阵里筹机捷探囊。敞日辕门标大纛，浮天水寨集馀皇。雕弓并月名繁弱，宝剑冲星出豫章。几处名香迎马首，数群长鬣夹车箱。量兼沧海涵诸岛，身作长城障一方。万里星辰罗北极，百番贡道出东洋。曹彬赐剑权偏重，庾亮登楼兴合狂。引至偏裨坚誓约，邀还宾佐据胡床。鲸鲵久巳封京观，翡翠行看出越裳。讵止芳名流简册，还将伟绩著旂常。功成淮蔡应趋阙，路涉燕齐好㣥粮。将相位兼劳出入，君臣道合致平康。山城令节茱萸发，高宴华轩锦绮张。日照花明诸乐作，风吹帐启众宾藏。鹤鸣流响闻天汉，芝灿浮光到羽觞。竞取良辰占上寿，复欣嘉会嗣重阳。树联月桂辉花萼，斗近天河挹酒浆。黑齿呈歌须译问，文身献舞傲专场。地连玄峤仙常集，候傍黄钟日渐长。共以精诚抒华祝，况兼佳丽属钱塘。鲰生本住山阴里，浪迹疑乘海畔航。城下钓鱼怀漂母，堂前结客忆周郎。未逢黄石书谁授，不坠青云志自强。抱玉巳怜非楚璞，吹竽那识动齐王。幸因文字蒙徵檄，时佩菅毫侍琐廊。綦履东西鱼共丽，戎衣左右雁俱翔。县知陈阮时游魏，岂乏邹枚并寓梁。博采燕昭期致骏，曲存宣父爱非羊。众人国士阶元别，知己蒙恩心所量。自分才难堪记室，人疑待巳过中行。搆成燕雀犹知贺，报取琼瑶未可偿。偶值高门挂弧矢，且赓小雅赋桑杨。却惭未协宫商调，莫并当筵巧奏簧。
上督府公生日诗
作者：徐渭
朝代：明
体裁：七言排律

远曙轻笼海色苍，凉飔新荐菊英黄。清秋此日逢华诞，绣褓当年绕异香。地与人文增气象，天为王国产祯祥。壮猷未老如方叔，秘略曾传似子房。初捧兵符分虎竹，再衔使命驭龙骧。森罗岛屿诸夷会，锁钥门庭一面当。刁斗不传人自乐，牙旗欲动势偏扬。雄豪定远遥辞汉，宽大汾阳近在唐。管领华夷新士马，扫平吴越旧封疆。曾先突骑重围里，亲式鸣蛙大道旁。巳遣严兵营细柳，更教长剑倚扶桑。三承宠锡恩何渥，一受深知德愈光。定有姓名题御扆，每勤赏赐到遐荒。千龄素质双麋鹿，五色奇毛两凤凰。国有昌符臣协吉，家承严训子徵良。田单下狄亲鸣鼓，姬旦居东久缺斨。屡触歊炎辞羽盖，转巡郊野憩甘棠。军中作气频投石，阵里筹机捷探囊。敞日辕门标大纛，浮天水寨集馀皇。雕弓并月名繁弱，宝剑冲星出豫章。几处名香迎马首，数群长鬣夹车箱。量兼沧海涵诸岛，身作长城障一方。万里星辰罗北极，百番贡道出东洋。曹彬赐剑权偏重，庾亮登楼兴合狂。引至偏裨坚誓约，邀还宾佐据胡床。鲸鲵久巳封京观，翡翠行看出越裳。讵止芳名流简册，还将伟绩著旂常。功成淮蔡应趋阙，路涉燕齐好偫粮。将相位兼劳出入，君臣道合致平康。山城令节茱萸发，高宴华轩锦绮张。日照花明诸乐作，风吹帐启众宾藏。鹤鸣流响闻天汉，芝灿浮光到羽觞。竞取良辰占上寿，复欣嘉会嗣重阳。树联月桂辉花萼，斗近天河挹酒浆。黑齿呈歌须译问，文身献舞傲专场。地连玄峤仙常集，候傍黄钟日渐长。共以精诚抒华祝，况兼佳丽属钱塘。鲰生本住山阴里，浪迹疑乘海畔航。城下钓鱼怀漂母，堂前结客忆周郎。未逢黄石书谁授，不坠青云志自强。抱玉巳怜非楚璞，吹竽那识动齐王。幸因文字蒙徵檄，时佩菅毫侍琐廊。綦履东西鱼共丽，戎衣左右雁俱翔。县知陈阮时游魏，岂乏邹枚并寓梁。博采燕昭期致骏，曲存宣父爱非羊。众人国士阶元别，知己蒙恩心所量。自分才难堪记室，人疑待巳过中行。搆成燕雀犹知贺，报取琼瑶未可偿。偶值高门挂弧矢，且赓小雅赋桑杨。却惭未协宫商调，莫并当筵巧奏簧。
上督府公生日诗（并序）
作者：徐渭
朝代：明

嘉靖己未秋九月廿有六日，恭逢督府胡公之生辰，于是文武吏士及乡大夫士若耆旧宾客，以公自镇抚以来，功在东南者实大且远，乃相与各抱其所有，以为公长久祝。而公于今年春夏之交，受诸道告捷之后，奏凯天阙，戢兵海隅，民物熙和，甸宇清廓，惟兹嘉诞，适届其时，萸菊交芳，天日俱朗，旌旗应爽气而弥肃，铙吹协商飚而并远，庆者云集，万众一辞，比之往昔，益为隆盛。某小子叨沐宠荣间，尝一佩笔操铅以奉侍幕下，虽愚贱少文，不敢自附于众人之后，至于仰清光，祝久远，其心固无异于众人也。谨撰长篇一首，凡百句，奉伏门下，以充献寿之礼。自知拙陋，无所发抒，然慕恋恩私，欣喜盛事，自不能已于言耳。远曙轻笼海色苍，凉釭新荐菊英黄。清秋此日逢华诞，绣褓当年绕异香。地与人文增气象，天为王国产祯祥。壮猷未老如方叔，秘略曾传似子房。初捧兵符分虎竹，再衔使命驭龙骧。森罗岛屿诸夷会，锁钥门庭一面当。刁斗不传人自乐，牙旗欲动势偏扬。雄豪定远遥辞汉，宽大汾阳近在唐。管领华夷新士马，扫平吴越旧封疆。曾先突骑重围里，亲式鸣蛙大道旁。已遣严兵营细柳，更教长剑倚扶桑。三承宠锡恩何渥，一受深知德愈光。定有姓名题御扆，每勤赏赐到遐荒。千龄素质双麋鹿，五色奇毛两凤皇。国有昌符臣协吉，家承严训子征良。田单下狄亲鸣鼓，姬旦居东久缺斨。屡触歊炎辞羽盖，转巡郊野憩甘棠。军中作气频投石，阵里筹机捷探囊。敞日辕门标大纛，浮天水寨集余皇。雕弓并月名繁弱，宝剑冲星出豫章。几处名香迎马首，数群长鬛夹车箱。量兼沧海涵诸岛，身作长城障一方。万里星辰罗北极，百番贡道出东洋。曹彬赐剑权偏重，庾壳登楼兴合狂。引至偏禆坚誓约，邀还宾佐据胡床。鲸鲵久已封京观，翡翠行看出越裳。讵止芳名流简册，还将伟绩著旂常。功成淮蔡应趋阙，路涉燕齐好待粮。将相位兼劳出入，君臣道合致平康。山城令节茱萸发，高宴华轩锦绮张。日照花明诸乐作，风吹帐启众宾藏。鹤鸣浪响闻天汉，芝灿浮光到羽觞。竞取良辰占上寿，复欣嘉会嗣重阳。树联月桂辉花萼，斗近天河挹酒浆。黑齿呈歌须译问，文身献舞傲专场。地连玄峤仙常集，候傍黄钟日渐长。共以精诚抒华祝，况兼佳丽属钱塘。鲰生本住山阴里，浪迹疑乘海畔航。城下钓鱼怀漂母，堂前结客忆周郎。未逢黄石书谁授，不坠青云志自强。抱玉已怜非楚璞，吹竽那识动齐王。幸因文字蒙征檄，时佩菅毫侍琐廊。綦履东西鱼共丽，戎衣左右雁俱翔。县知陈阮时游魏，岂乏邹枚并寓梁。博采燕昭期致骏，曲存宣父爱非羊。众人国士阶元别，知己蒙恩心所量。自分才难堪记室，人疑待已过中行。构成燕雀犹知贺，报取琼瑶未可偿。偶值高门挂弧矢，且赓小雅赋桑杨。却惭未协宫商调，莫并当筵巧奏簧。
上虞复西溪湖
作者：徐渭
朝代：明

岁旱灾无虑，湖还绩永存。他年书北史，此日俨西门。赤蹄诸公剡，黄云几处村。桥门圜听者，别纪笑言温。
上虞母夫人诗
作者：徐渭
朝代：明

遥思贞女存孤日，何异忠臣寄命时。身作秋霜今皓首，光争明月岂蛾眉。坐临凫彩仙郎袖，起接鸾裾小妇卮。此地从来仙子宅，金垒咫尺似相期。
上谷仲秋十三夕袁户部雷麻两总戎许口北诸公邀集朝天观
作者：徐渭
朝代：明

桂影渐能盈，松坛赏不胜。朔尘终夕敛，边月倍秋明。投辖冯车倚，归鞭信马行。忽思王子晋，客帐梦吹笙。
上谷歌
作者：徐渭
朝代：明

少年曾负请缨雄，转眼青袍万事空。今日独馀霜鬓在，一肩舆坐度居庸。居庸卵石一何多，大者如象小如鹅。千堆万叠无他事，东掷西抛只蹶骡。八达高坡百尺强，径连大漠去荒荒。舆幢尽日山油碧，戍堡终年雾噀黄。个个健儿习战车，重重壁垒铁围赊。尽教上谷长千里，只用中丞两臂遮。塞外河流入塞驰，一般曲曲作山溪。不知何事无鱼鳖，一石惟容五斗泥。昨向居庸剑戟过，今朝流水是洋河。无数黄旗呵过客，有时青草站鸣驼。橐驼本是胡家物，拽入人看似拽牛。见说辽东去年捷，夺得千头与百头。
上谷歌·其一
作者：徐渭
朝代：明

少年曾负请缨雄，转眼青袍万事空。今日独馀霜鬓在，一肩舆坐度居庸。
上谷歌·其七
作者：徐渭
朝代：明

橐驼本是胡家物，拽入人看似拽牛。见说辽东去年捷，夺得千头与百头。
上谷歌·其二
作者：徐渭
朝代：明

居庸卵石一何多，大者如象小如鹅。千堆万叠无他事，东掷西抛只蹶骡。
上谷歌·其五
作者：徐渭
朝代：明

塞外河流入塞驰，一般曲曲作山溪。不知何事无鱼鳖，一石惟容五斗泥。
上谷歌·其六
作者：徐渭
朝代：明

昨向居庸剑戟过，今朝流水是洋河。无数黄旗呵过客，有时青草站鸣驼。
上谷歌·其四
作者：徐渭
朝代：明

个个健儿习战车，重重壁垒铁围赊。尽教上谷长千里，只用中丞两臂遮。
上谷歌四首
作者：徐渭
朝代：明

少年曾负请缨雄，转眼青袍万事空。今日独余霜鬓在，一肩舆坐度居庸。
上谷歌四首·其二
作者：徐渭
朝代：明

遥忆前朝己巳年，六龙此去未南旋。黑云敢作军中孽，莫怪区区一也先。
上谷边词
作者：徐渭
朝代：明

牧场去此苦无多，只隔龙门五尺河。野有一川来贡马，铁无半寸反操戈。
上谷边词
作者：徐渭
朝代：明

胡儿住牧龙门湾，胡妇烹羊劝客餐。一醉胡家何不可，只愁日落过河难。风吹乾草没沙泥，齧草奔风马自蹄。却问骆驼何处去，大酋随猎未曾归。胡儿处处路旁逢，别有姿颜似慕容。乞得杏仁诸妹食，射穿杨叶一翎风。骆驼见柳等閒枯，虏见南醪命？殂。倒与鸱夷留一滴，回缰犹作卯儿姑。
上谷边词·其一
作者：徐渭
朝代：明

胡儿住牧龙门湾，胡妇烹羊劝客餐。一醉胡家何不可，只愁日落过河难。
上谷边词·其三
作者：徐渭
朝代：明

胡儿处处路旁逢，别有姿颜似慕容。乞得杏仁诸妹食，射穿杨叶一翎风。
上谷边词·其二
作者：徐渭
朝代：明

风吹乾草没沙泥，齧草奔风马自蹄。却问骆驼何处去，大酋随猎未曾归。
上谷边词·其四
作者：徐渭
朝代：明

骆驼见柳等閒枯，虏见南醪命？殂。倒与鸱夷留一滴，回缰犹作卯儿姑。
上谷边词·其四
作者：徐渭
朝代：明
体裁：七言绝句

骆驼见柳等閒枯，虏见南醪命�殂。倒与鸱夷留一滴，回缰犹作卯儿姑。
上谷边词四首
作者：徐渭
朝代：明

胡儿住牧龙门湾，胡妇烹羊劝客飧。一醉胡家何不可，只愁日落过河难。
上谷边词四首
作者：徐渭
朝代：明

骆驼见柳等闲枯，虏见南醪命拚殂。
倒与鸱夷留一滴，回缰犹作卯儿姑。
下第回值九日登坞土山访北庵上人
作者：徐渭
朝代：明

归家忽巳逢重九，聊向高山试一登。舌在何为更问妇，荤除元不是求僧。秋云隔水流数片，落叶依岩积几层。话了出门月初上，岸芦汀菊也相应。
与任生话旧
作者：徐渭
朝代：明

麻衣飘雪处，益动而翁思。近日君家事，予傫那得知。笋天应荐墓，柏涕可枯枝。莫作徒悲切，遗书退学诗。
与友人载装饷往游西山忽与仆夫相失遇雨士人止宿功德寺
作者：徐渭
朝代：明

客子联床处，君王跸驻时。草留承辇色，树拱向阳枝。入夜迷山径，逢人问路岐。阿谁能下榻，灯火傍禅栖。
与季长沙老师及诸同辈侍宴太平叶刑部先生于禹庙
作者：徐渭
朝代：明

长沙太守西曹吏，从在南都数往还。旧日为郎俱白首，今朝称寿对青山。万松夹道将成石，一水当阶恰抱环。陵寝年年谒春旦，偶因嘉客得重攀。
与客登招宝山观海遂有击楫岑港一窥贼垒之兴谨和开府胡公之韵奉呈
作者：徐渭
朝代：明
体裁：七言律诗

沧海遥连雉堞明，登临喜共幕宾清。千山见日天犹夜，万国浮空水自平。不分番夷营别岛，愿图方略至金城。归来正值传飞捷，露布催书倚马缨。
与杨子完夜话京邸
作者：徐渭
朝代：明

相别亦巳久，相见情转亲。夜来灯下语，客里梦中身。挂席门停盖，徵词马蹴尘。由来汉扬子，元是草玄人。
与杨子完步浣纱溪梁有怀西施之乡
作者：徐渭
朝代：明
体裁：古风

明月照江水，截梁与子步。当时如花人，曾此照铅素。江流不改易，月亦无新故。薄云淡杪林，晴沙泛寒露。借言伊人闺，应在烟生处。
与林玉两上人登会稽最高山山出秦望上率可五六里玉公早有来归之意因赋以止之
作者：徐渭
朝代：明

兹山一何为，仰首摩青云。远去气色古，混沌傥未分。引盻涉陕洛，毋乃隔夕曛。中有旧社址，尚见数偶群。短草覆井水，远松贮氛氲。薄云在其下，犹羃高顶坟。玄释谅能居，人世未可云。念子觉无上，夙昔断膻荤。焉能系不食，焉得不耕耘。况兹值秋阳，寒气惨不昕。未可来居斯，语子以慇勤。
与王山人对语
作者：徐渭
朝代：明

仗剑渡江王猛身，归来又共坐青裀。平原自有三千客，门下聊同十九人。曾许凤雏应不忝，由来龙性本难驯。久知世事只如此，且借清樽一洗尘。
与葛景文
作者：徐渭
朝代：明

冬潦无人出，君胡为来欤。山楼隔年病，江渡几封书。健后堪风雨，贫来无菜蔬。不能留一饭，归去寺烟馀。
与言君饮酒
作者：徐渭
朝代：明
体裁：古风

今日与君饮一斗，卧龙山下人屠狗。雨歇苍鹰唤晚晴，浅草黄芽寒兔走。酒深耳热白日斛，笔满心雄不停手。
与诸君集明月庵在妓坊之南隔一垣得春字
作者：徐渭
朝代：明

客子多辛苦，携尊随主人。清池移席暮，红袖隔墙春。叠酒何曾却，千愁不一频。但因归去急，不忍别流萍。
与诸生三到徐氏园得兵曹郎简而始入
作者：徐渭
朝代：明

王家支庶执金吾，诏赐园池绝上都。一水尽含飞阁动，百花半映古槎枯。纷华子夏犹难免，宾客平原近亦无。不有铜鱼能折简，白衣伙限立春锄。
丙辰八月十七日与肖甫侍师季长沙公阅龛山战地遂登冈背观潮
作者：徐渭
朝代：明
体裁：古风

白日午未倾，野火烧青昊。蝇母识残腥，寒唇聚秋草。海门不可测，练气白于捣。望之远若迟，少焉忽如扫。阴风噫大块，冷艳拦长岛。怪沫一何繁，水与水相澡。玩弄狎鬼神，去来准昏晓。何地无恢奇，焉能尽搜讨。
东山赌墅图有双鬟侍侧
作者：徐渭
朝代：明

闻道东山赌墅年，胭红粉白两婵娟。主人出画催题急，愁擦金钗打翠钿。
东方曼倩偷桃图
作者：徐渭
朝代：明

摘桃不自食，持以献寿筵。去海三千里，犹带云霞鲜。
两宿齐云下憩逆旅夜大雪因复登眺
作者：徐渭
朝代：明

夜投山店醉眠休，早起茫茫揽敝裘。更向松间寻旧侣，要于雪后倚高楼。几重碧殿深相映，万里瑶台俨若游。归路欲迷何处觅，野梅花落绕溪流。
两蝗虫
作者：徐渭
朝代：明

深雪打茆茨，飞蝗惨不孳。无由苗上见，画取两雄雌。
严先生祠
作者：徐渭
朝代：明

大泽高踪不可寻，古碑祠木自阴阴。长江万里元无尽，白日千年此一临。我巳醉中巾屡岸，谁能梦里足长禁。一加帝腹浑閒事，何用傍人说到今。
严先生祠
作者：徐渭
朝代：明

碧水映何深，高踪那可寻。不知天子贵，自是故人心。山霭消春雪，江风洒暮林。如闻流水引，谁识伯牙琴。
严先生祠
作者：徐渭
朝代：明

碧水映何深，高踪那可寻。不知天子贵，自是故人心。山霭销春雪，江风洒暮林。如闻流水引，谁识伯牙琴。
严江茅大夫见赠赋答为别
作者：徐渭
朝代：明

汉将移军细柳营，每从高会听鸣筝。惟应落帽当筵醉，那取从军载笔行。彩鹢停风维晓岸，断鸿随雨入秋冥。江堤芳草霜中尽，明日将谁寄别情。
严滩懊
作者：徐渭
朝代：明

既向东洋骂蛟母，又从严濑谑羊裘。天教风伯尔休往，胆落温郎他自收。细草免冠羞下马，大江投札许沉牛。客星久矣眠天上，谁管惊沙打石尤。
中六字为潘伯子赋
作者：徐渭
朝代：明

别字美河阳，韦编选卦良。卦虽分六断，美只在中央。戴海勍鳌黑，浮天大卵黄。北窗新筑就，高枕晤羲皇。
中秋发舟越溪将游天目同韩达夫门人吴系马策联句
作者：徐渭
朝代：明

出郭月正上，迷波云稍黄。井梧初剪叶，天桂忽飘香。远落诸英渺，遥峰寸碧长。寒枝惊鸟雀，征棹载琴箱。树底秋光满，船头夜气凉。曲塘翻刺芰，夹岸浸疏杨。瀫乱白鱼跃，山移綵鹢翔。半宵联镜曲，一水接钱塘。渐渐天如洗，年年雨阻觞。那能如此夕，彻曙醉清光。
中秋后四日游览摩诃法藏诸刹遇雨书某上人房
作者：徐渭
朝代：明

晴天不及往禅斋，细雨轻尘拂马来。笑袒袈沙徐下座，莫须踏湿宝公鞋。
中秋雨集金氏园亭次陈思立
作者：徐渭
朝代：明

中秋风雨剧凌冯，拂闷觥筹倒一朋。绿桂隔年疏彩晕，银毬终夜断长绳。泥深水掌花边鸭，帽落霜颠影外僧。醉后忽呼长剑看，赤鳞乘涨欲飞腾。
中秋风雨小酌写玉簪复继芭蕉
作者：徐渭
朝代：明

玉簪醉写酒馀春，移与芭蕉绝不真。愁绝今宵风雨恶，趁渠留叶与传神。
丰吏部公邀泛西湖观荷明日寄作令与嘉则叙父追和
作者：徐渭
朝代：明

吏部元耽饮，良辰尊俎携。分明在湖上，记得似耶溪。别浦红裙桨，垂杨白马堤。茫茫荷叶路，共水入天西。
为子微题鹧鸪图
作者：徐渭
朝代：明

瘴雨蛮烟岭树苍，旧游曾记泊桅樯。对啼江岸霜初歇，独听扁舟草正芳。旅景谁将上缣素，羽衣今复见茅堂。似嫌越鸟南枝惯，拟欲乘风向北翔。
为杭人题画 其一 帐竿木偶图
作者：徐渭
朝代：明

帐头戏偶巳非真，画偶如邻复隔邻。想到天为罗帐处，何人不是戏场人。
为杭人题画·其二
作者：徐渭
朝代：明

一处飞槌一踏橇，锣声鼓韵走儿曹。无端士女如云集，也要丹青费笔描。
为杭人题画·帐竿木偶图
作者：徐渭
朝代：明

帐头戏偶巳非真，画偶如邻复隔邻。想到天为罗帐处，何人不是戏场人。一处飞槌一踏橇，锣声鼓韵走儿曹。无端士女如云集，也要丹青费笔描。
为沈嘉则题枯木画四首
作者：徐渭
朝代：明

长幅小藤又，题诗挂帐纱。万枝无一叶，留得雪为花。墨颖作丛叉，流阴映牖纱。更直添一种，数朵古藤花。小干学鱼叉，空心蚁窦纱。参天今百尺，不解作飞花。诗成手八叉，僧意欲笼纱。不敢轻枯树，春来不放花。
为沈嘉则题枯木画四首·其一
作者：徐渭
朝代：明

长幅小藤又，题诗挂帐纱。万枝无一叶，留得雪为花。
为沈嘉则题枯木画四首·其三
作者：徐渭
朝代：明

小干学鱼叉，空心蚁窦纱。参天今百尺，不解作飞花。
为沈嘉则题枯木画四首·其二
作者：徐渭
朝代：明

墨颖作丛叉，流阴映牖纱。更直添一种，数朵古藤花。
为沈嘉则题枯木画四首·其四
作者：徐渭
朝代：明

诗成手八叉，僧意欲笼纱。不敢轻枯树，春来不放花。
为郑先生题画四首值大醉 其一 网鱼图群雁迅飞
作者：徐渭
朝代：明

撒网打鱼惊雁飞，钓竿閒挂冷鱼矶。醉馀正好割鲜脍，怪杀松鲈画里肥。
为郑先生题画四首值大醉 其三 群牛渡水无牧人
作者：徐渭
朝代：明

春雨潇潇醉酒尊，何人命咏牧图浑。溪寒月落牛自渡，老牧醉眠何处村。
为郑先生题画四首值大醉 其二 樵
作者：徐渭
朝代：明

画里樵夫若个图，腰横片斧月痕初。不堪斫取真梁栋，只好供薪热茗炉。
为郑先生题画四首值大醉 其四 吹笛者放舟江壁
作者：徐渭
朝代：明

扁舟自分老江湖，秋水长天没野凫。长笛一声裂江壁，欲堕不堕觉画图。
为郑先生题画四首值大醉·网鱼图群雁迅飞
作者：徐渭
朝代：明

撒网打鱼惊雁飞，钓竿閒挂冷鱼矶。醉馀正好割鲜脍，怪杀松鲈画里肥。画里樵夫若个图，腰横片斧月痕初。不堪斫取真梁栋，只好供薪热茗炉。春雨潇潇醉酒尊，何人命咏牧图浑。溪寒月落牛自渡，老牧醉眠何处村。扁舟自分老江湖，秋水长天没野凫。长笛一声裂江壁，欲堕不堕觉画图。
为郑先生题画四首，值大醉
作者：徐渭
朝代：明

春雨潇潇醉酒尊，何人命咏牧图浑。溪寒月落牛自渡，老牧醉眼何处村。
为陈司理题画
作者：徐渭
朝代：明

葫芦联当海槎攲，海潮如雪拥槎飞。萧郎去访支矶事，弄玉楼中怨未归。
为陶工部赠道者
作者：徐渭
朝代：明

终是千年鹤，今先返旧城。到家人尚在，入洞云来迎。紫气莫西渡，青山留震盟。野夫惭尹喜，却办候关情。
丽人
作者：徐渭
朝代：明

何处行云去，逍遥出洞房。月里傥并色，镜中无此妆。所思望不见，稿袂日边扬。
乐閒园诗
作者：徐渭
朝代：明

卜筑名园别有村，秪凭鱼鸟送芳尊。一冠神虎悬薇幕，五树鸣蝉种柳门。世上督邮应不少，里中亲戚岂无存。归来一话何妨却，抛掷晨光直到昏。
乘霁自福田遍历善应翠微洪光大悲诸招提翠有石洞西夏僧兀坐其中自言至此可六万里斋罢拟游西湖辄止
作者：徐渭
朝代：明

禅槽养马似支公，控马长须鬓插红。却说看山须霁好，昨宵湿马费梳騣。
乙丑元日大雪自饮至醉遂呼王山人过尚志家痛饮夜归复浮白于园中
作者：徐渭
朝代：明

元日独酌不成酡，穿邻唤客雪中过。三百六旬又过矣，四十五春如老何。帻软渐知簪发少，兴豪那计酒筹多。小园风景偏宜雪，缀柳妆梅有许窠。
乙丑元日大雪，自饮自醉，遂呼王山人过尚
作者：徐渭
朝代：明

元日独酌不成酡，穿林唤客雪中过。三百六旬又过矣，四十五春如老何。帻软渐知簪发少，兴豪那计酒筹多。小园风景偏宜雪，缀柳妆梅有许窠。
乙丑看迎春
作者：徐渭
朝代：明

青帝銮旂绕大堤，东郊仗引恊群黎。枝轻巳作开花意，履重偏多夺綵泥。一道风光随晓骑，两行箫鼓杂春啼。微疴岂只都除祓，兼得阳和满袖携。
乙亥元日雪酌梅花馆
作者：徐渭
朝代：明

秋叶巳凋疏，春林积雪初。溪藤不复买，裙练免偷书。挂碧来鸣鸟，虽红补破庐。待予新买屋，自种两三株。花叶看虽少，藤稍绕更赊。苍须摇水雪，白玉碾龙蛇。碧气将檐薄，浓阴夺竹斜。去年深夏热，特地为予遮。
乙亥元日雪酌梅花馆·其一
作者：徐渭
朝代：明

秋叶巳凋疏，春林积雪初。溪藤不复买，裙练免偷书。挂碧来鸣鸟，虽红补破庐。待予新买屋，自种两三株。
乙亥元日雪酌梅花馆·其二
作者：徐渭
朝代：明

花叶看虽少，藤稍绕更赊。苍须摇水雪，白玉碾龙蛇。碧气将檐薄，浓阴夺竹斜。去年深夏热，特地为予遮。
九日登戏马台
作者：徐渭
朝代：明

宋武登高酣戏马，侍臣陪宴话伤蛇。金钗各帕风吹落，绣帽亲宣菊插斜。感慨长刀遮敝邑，悽凉短褐吊官家。欲沽一滴浇行在，挂杖无钱何处赊。
九日题自画竹
作者：徐渭
朝代：明

适逢重九又逢公，却苦提壶挂碧空。欲写黄花无意兴，乱题湖石数竿风。
九月十六日游南内值大风雨归而雪满西岫矣
作者：徐渭
朝代：明

宝树琼台夹梵轮，星坛月宇讵非神。从来天上游俱梦，说向人间恐未真。风雨故梢铜网翼，鱼龙欲活石桥鳞。寻诗正是回驴处，忽面西山雪照人。
九月十六日游南内值大风雨归而雪满西岫矣
作者：徐渭
朝代：明

宝树琼台夹梵轮，星坛月宇讵非神。从来天上游俱梦，说向人间恐未真。风雨故梢铜网翼，鱼龙欲活石桥麟。寻诗正是回驴处，忽面西山雪照人。
九月朔与诸友醉某子长安邸舍得花字
作者：徐渭
朝代：明

满庭山色半阑花，觞曲交飞古侠家。肝胆易倾除酒畔，弟兄难会最天涯。不教酩酊归何事，望到茱萸节尚赊。烛暗沟浑都莫虑，近来官道铲堆沙。
九流
作者：徐渭
朝代：明

九流渭也落何流，戴发星星一比丘。红袖曾酣楼上舞，黑风仍堕海洋舟。偷醅毕卓生为酒，辟谷张良死在留。每枉尊罍思一报，几时将辖井中投。
九重
作者：徐渭
朝代：明
体裁：七言律诗

九重忧隐德如汤，祷祀坛傍夜有光。旱魃正逢周甲子，神君俱集汉明堂。绣成幡盖虹双引，挂定琉璃水一行。闻说词臣咸萃止，抽毫拂素侍君王。
九马圉人图二圉醉濒堕
作者：徐渭
朝代：明

穆王八骏西驰去，造父把辔为之御。此时八骏谁传形，太仓老王太仆卿，刻石嵌在卿之庭。马瘦尾尖了无肉，颈长筋绽抽兰甚，俨如蝘蜓缘壁腾。谓之为龙特无鳞，此图之马乃九匹。却比八骏多其一，骨耸肉匀亦奇物。老眼宁知画者谁，摩挲却是孟頫笔。牧夫九人二人醉，醒者扶之醉不坠。河南山东牧马儿，汗酒胡葱醉似泥。此时傥堕无扶持，马且失矣太仆笞。
书倪元镇画
作者：徐渭
朝代：明

一幅淡烟光，云林笔有霜。峰头横片石，天际渺长苍。虽赝须金换，如真胜壁藏。偏舟归去景，入画亦茫茫。
书刘子梅谱
作者：徐渭
朝代：明

曳裾才谢楚江兰，却写梅花赠岁寒。马上不殊新折寄，雪中又少旧年看。影从棘畔墙俱白，挂到宵阑月倍团。分付东风好将护，他年山馆障阑干。江南风物在新春，笔底生花幻水村。似月付将千片影，因风欲动一窗痕。逢人固是难攀折，入帐还应恼梦魂。笑杀朝来无粒米，呼童捲向市边门。
书刘子梅谱·其一
作者：徐渭
朝代：明

曳裾才谢楚江兰，却写梅花赠岁寒。马上不殊新折寄，雪中又少旧年看。影从棘畔墙俱白，挂到宵阑月倍团。分付东风好将护，他年山馆障阑干。
书刘子梅谱·其二
作者：徐渭
朝代：明

江南风物在新春，笔底生花幻水村。似月付将千片影，因风欲动一窗痕。逢人固是难攀折，入帐还应恼梦魂。笑杀朝来无粒米，呼童捲向市边门。
书画兔中有一白雏
作者：徐渭
朝代：明

劣蹄凡毳等閒同，猎处难婴宋鹊锋。中有霜毫真逸足，腾身高入月明中。
书箑赠顾鸿胪
作者：徐渭
朝代：明

廿载神交后，尺书长跪辰。涸鱼幸不死，闰月亦徒春。碧柳深高馆，红云近侍臣。相过不能数，叔夜懒方真。
书花册送王生
作者：徐渭
朝代：明

送客之燕上马时，图花满册各成诗。河桥杨柳如教见，应喜相饶赠别枝。
书茅氏画
作者：徐渭
朝代：明

小李将军固名笔，轻描细染工如织。若图台阁与丝纶，界画便须三十日。茅君挥洒无一尘，只如此幅自清真。潇潇数点江湖墨，写出岩廊辅世人。
买得一猫雏纯黑而雄戏咏
作者：徐渭
朝代：明

柳条不必穿鱼聘，花径冯教扑蝶行。从此牡丹须再画，要看一线午时晴。
予作花十二种多风势中有榴花题其卷首曰石醋醋骂座
作者：徐渭
朝代：明

洛阳城中崔处士，花园麝起花妖至。封姨十八太颠狂，石家醋醋新高髻。醋醋能娇百带牢，珊瑚枝上织鲛鮹。明珠似月摇难落，冰住黄鱼白鳔胶。封姨身重不能斤，翻杯湿却石家裙。初来竞唱迎姨曲，转眼翻为骂座人。朱唇粉晕山眉远，愁来皱断春蚕茧。石娘娇小不辞觞，夜深潮浅腮红软。金铃不动仗崔徽，明岁冯他十八姨。借问当时诸女儿，可似此中数抹蓝燕脂。噫吁嘻，胡蝶灰，黄蜂锥。封姨之风丰隆雷。问画图，有与无。十八姨，胡为乎。高阳酒徒，燕市狗屠。耳热之后，秦筝呜呜。明日重阳，无钱可沽。十八姨，胡为乎。十指握钩，五白呼卢。夜叉子都，同醉一垆。十八姨，胡为乎。
予奇梅领之松客有誇予以滇者
作者：徐渭
朝代：明

客行犹记五更钟，万树梅关东复东。忽作波涛初雨后，蔚如烟雾远看中。近闻万里归人说，更讶千盘薄汉雄。物产绝奇安有极，高昌虎珀照天红。
予寓圃亦产双瓜方稚如琴轸为人落之
作者：徐渭
朝代：明

未可充三棒，惟堪轸七弦。尽持挝孟德，莫去恼师延。合并支苛雾，商量摆酷烟。长腰双鹄卵，大茧八蚕缠。翠叶遮难满，黄臕映自妍。远藤香结字，近水脆生涎。内履愁无地，悬匏苦在天。同心思苏小，匹骑走杨坚。国岂无双士，军元有两甄。邵平闻恨晚，武瞾摘还怜。虾蟹睛丫海，麖麋角聚颠。行排鸿入汉，齿露象埋田。夜夏啼周日，麒麟哭鲁年。投梭贤母误，避杖走儿獧。钩吻黄精贼，蟛蜞紫甲权。出蓝书未熟，本草注徒笺。庆吊俱迂尔，蓍龟亦莽然。下帘翁巳矣，谁为跌三钱。
予尝梦昼所决不为事心恶之后读唐书李坚贞传稍解焉
作者：徐渭
朝代：明

坚贞十七，之死靡他。数梦男子，百两以御。贞觉而恚，莫知其谓。华盛来胥，我貌未悴。废沐垢首，尘肤败裳。如叶未秋，虐使萎黄。自兹以往，夕寝旦觉。角雀谢穿，筐梅罢摽。卷娄虽膻，理不乐蚁。矧巳肉矣，曷感而蛾。万有胶轕，曷可诘呵。皇矣北帝，其将谓何。
予自浙抵新安登齐云还浙道中旅馆颇多奇景而不成一字至衢自嘲一绝
作者：徐渭
朝代：明

系马梅花索酒时，溪山遥映酒家旗。何为每到堪题处，不解吟成一字诗。
二峰篇赠钱塘陆宗礼
作者：徐渭
朝代：明

南高峰，北高峰。遮空矫翼非一凤，夹江赴饮驰两龙。此山何年别天目，却走钱塘宛相逐。瑞霭朝朝郁以茐，秀色家家纷可掬。陆生年少气逸群，结屋两峰高入云。读书不能石床冷，攘臂欲取朱袍殷。峰下曾经驻鸾辂，青松十里栽南渡。灵气不磨鬼所护，文章要使江山助。
二月望后连日夜风甚不减前年而是日二儿书至
作者：徐渭
朝代：明

天寒地冻正霜宵，被冷风号入帐骄。贳屋再经飘瓦尽，破炉重补买薪烧。老牛脊坏堪驮鸟，小犊书来尚滞辽。好买柴团蔘一搭，急鞭归马补虚劳。
二马行
作者：徐渭
朝代：明

谁家两奴骑两骢，谁是主人云姓宗。朝来暮去夹街树，经过烟雾如游龙。问马何由得如此，淮安大豆清泉水。胸排两岳横难羁，尾撒圆毬骄欲死。阳春三月杨柳飞，骑者何人看者稀。梅花银钉革带肥，京城高帽细褶衣。马厌豢养人有威，出入顾盼生光辉。去年防秋古北口，劲风吹马马逆走。对垒终宵不解鞍，食粟连朝不盈斗。将军见虏饱掠归，据鞍作势呼贼走。士卒久矣知此意，打马追奔仅得彀。天寒马毛腹无矢，饥肠霍霍鸣数里。不知此处踏香泥，一路春风坐罗绮。
二马行
作者：徐渭
朝代：明

谁家两奴骑两骢，谁是主人云姓宗。朝来暮去夹街树，经过烟雾如游龙。问马何由得如此，淮安大豆清泉水。胸排两岳横难羁，尾撒圆球骄欲死。阳春三月杨柳飞，骑者何人看者稀。梅花银钉革带肥，京城高帽细褶衣。马厌豢养人有威，出入顾盼生光辉。去年防秋古北口，劲风吹马马逆走。对垒终宵不解鞍，食粟连朝不盈斗。将军见虏饱掠归，据鞍作势呼贼走。士卒久已知此意，打马追奔仅得彀。天寒马毛腹无矢，饥肠霍霍鸣数里。不知此处踏香泥，一路春风坐罗绮。
云州舍身台
作者：徐渭
朝代：明

欲留躯壳巳贪哉，欲弃之贪更费猜。一弃一留都不计，道人偶上舍身台。
云门寺题画梅
作者：徐渭
朝代：明

浮桥流水雪潺潺，客子来游二月阑。蓓蕾巳青酸满树，梅花只就画中看。
五十生辰吴景长携诸子弟饷予圜中
作者：徐渭
朝代：明

回头四十九年差，兀兀将身伴肺嘉。齿数真惭虚犬马，枝干犹记浑龙蛇。纵令百岁能馀几，况复孤舟未有涯。多谢诸君留醉久，棘墙新月上梅花。
五泄
作者：徐渭
朝代：明

紫阆村中一线微，穿厨入灶浣裙衣。无端流出高岩上，解与游人作雪飞。斗厓紧接大槽平，长练难倾怒愈生。绝似海门潮正急，白头翻贴黑沙行。
五泄·其一
作者：徐渭
朝代：明

紫阆村中一线微，穿厨入灶浣裙衣。无端流出高岩上，解与游人作雪飞。
五泄·其二
作者：徐渭
朝代：明

斗厓紧接大槽平，长练难倾怒愈生。绝似海门潮正急，白头翻贴黑沙行。
五泄雾
作者：徐渭
朝代：明

茫茫一卵未曾分，倍觉悬流渺一痕。大似龙堂灯火暗，香烟几缕自黄昏。
五色鹦鹉黄鹦鹉并是圣母所驯各赋
作者：徐渭
朝代：明

白燕往时呈翰苑，锦鹦今日贡宸居。万年枝上栖偏丽，百鸟图中态未如。豢养固知天意在，语言长得圣颜舒。何因五色鲜成染，自是娲皇炼石馀。合殿风和碧柳丝，嘉禽色占锦纹奇。兼呈五德灵鸡绶，倒挂孤桐小凤仪。无数天机临谱绣，有时人语出花枝。侍儿不用抛红豆，自有佳音慰圣慈。西陇灵禽翡翠妆，稀闻正色染黄裳。自谈玉殿非关学，却照金笼别有光。饮啄定应歌帝力，生成何幸禀中央。千秋万岁欢无极，土德坤舆本肇祥。鹦鹉由来只翠衿，中央正色见于今。将悬半映初生柳，欲绣全宜细缕金。教言一一闻清禁，衔果时时摘上林。不是黄筌能画取，谁知殿角有祥禽。
五色鹦鹉黄鹦鹉并是圣母所驯各赋·其一
作者：徐渭
朝代：明

白燕往时呈翰苑，锦鹦今日贡宸居。万年枝上栖偏丽，百鸟图中态未如。豢养固知天意在，语言长得圣颜舒。何因五色鲜成染，自是娲皇炼石馀。
五色鹦鹉黄鹦鹉并是圣母所驯各赋·其三
作者：徐渭
朝代：明

西陇灵禽翡翠妆，稀闻正色染黄裳。自谈玉殿非关学，却照金笼别有光。饮啄定应歌帝力，生成何幸禀中央。千秋万岁欢无极，土德坤舆本肇祥。
五色鹦鹉黄鹦鹉并是圣母所驯各赋·其二
作者：徐渭
朝代：明

合殿风和碧柳丝，嘉禽色占锦纹奇。兼呈五德灵鸡绶，倒挂孤桐小凤仪。无数天机临谱绣，有时人语出花枝。侍儿不用抛红豆，自有佳音慰圣慈。
五色鹦鹉黄鹦鹉并是圣母所驯各赋·其四
作者：徐渭
朝代：明

鹦鹉由来只翠衿，中央正色见于今。将悬半映初生柳，欲绣全宜细缕金。教言一一闻清禁，衔果时时摘上林。不是黄筌能画取，谁知殿角有祥禽。
亚夫墓
作者：徐渭
朝代：明

王者从来云不死，共疑隆准及重瞳。巳占龙气成天子，却幸鸿门败乃公。一牧乳羊遮墓白，几株寒枣覆碑红。怜侬疽发不欲活，岂为人间少邓通。
京中送友人南归
作者：徐渭
朝代：明

不道归真急，翻嫌握手迟。绿蝇秋渐少，黄鸟日相思。以我尚未去，问君来几时。答言春尽后，北雁与同飞。
京邸赠沈刑部
作者：徐渭
朝代：明

人多骢马客，君惬白云司。棘署了公事，梅花作雪枝。带宽知懒在，马重觉尘随。颇忆洞庭否，烟波十二时。
人日立春
作者：徐渭
朝代：明

年来日日风清日，今日风清更可人。遥献美汤怜送节，更闻金胜簇新春。烟添柳色看犹浅，鸟踏梅花落自频。东阁早时闻一曲，却令和客不胜新。
人有以旧抹牡丹索题者
作者：徐渭
朝代：明

何年草草抹花王，此日将题岁月忘。拾得懒仙抛下蜕，不堪教赞旧皮囊。
人言凤尾蕉花于某县庭命作
作者：徐渭
朝代：明
体裁：五言律诗

凤尾本蕉材，红花绿叶毸。县庭今一见，蛮地不曾开。孔雀羞金翠，萧娘坐粉腮。颍川黄霸在，辛苦送祥来。
人言凤尾蕉花于某县庭命作
作者：徐渭
朝代：明

凤尾本蕉材，红花绿叶毸。县庭今一见，蛮地不曾开。孔雀羞金翠，萧娘坐粉腮。颖川黄霸在，辛苦送祥来。
今日歌
作者：徐渭
朝代：明

琉球佩刀光照水，三年不磨绣花紫。换钱解向市中悬，我贵彼贱无人市。家惟此刀颇直钱，易钱不得愁欲死。客问此刀值几何，广州五葛飞轻雨。及今求市不较量，但输三葛钱亦止。千人十往九不顾，向刀长立折双趾。一日不食良巳饥，两日不食将何以。却走异县告长官，往日停车傥知己。平生自有孟尝心，今日翻思门下士。
今来自岭海者云扶桑花也予昔所见殊不类是殆大苏所咏涓涓泣露紫含笑焰焰烧空红拂桑耳花家剪双头见寄始觉首四作之误乘酒漫成六首以赎差错插砚水瓶嫣然有笑语意岂亦怜老人之衰眊耶复取馀沥浇之当缠头耳滇蜀村歌云披蓑衣打杖头鼓风流在何处予拟答乡谚云雪落长江里依旧化作水何不落则雨却要是个底不知花神有知作何平章夜见梦云叟所谓黄连树下弹琴也
作者：徐渭
朝代：明

昔者曾怜佛桑贱，今来却见贵扶桑。天鸡叫罢日才上，海蜃楼高霞正忙。此时此花染欲醉，是株是朵茜成行。都争茜颊堪千镒，谁问莲花似六郎。夭乔万里忘风土，天地中州若雨旸。面面燕支凌虏妾，家家蝴蝶过邻墙。巳闻好事狂通国，会见名园贱洛阳。剩叶可医蚕病不，大家春箔卧银僵。扶桑一掷百樗蒱，贾舶槌蚨罄镪涂。万钵锹锄宁汝愿，几春烂熳为谁都。盍从海岛陪田客，故试淮泥可木奴。欲借边鸾花鸟手，为添王会百花图。翠幄青栏半面扶，烘脂炙粉照苍梧。稍疑垆妇频中酒，莫认昭君肯嫁胡。幸尔波帆收北指，惭余霜鬓对东涂。嫣然一笑如相问，侬是南鹏第几雏。煖红滴滴两名娃，插向磁瓶研水些。崔閤小纱缝杏子，石家人剪襞榴花。无橐可倾河朔饮，有侬堪老邵平瓜。矮檐破壁还愁汝，雨恶风狂燕掠斜。将军池馆有王戎，何似扶桑到海东。过岭风尘双袖暗，际天烟涨一裙红。细腰回雪憎魔女，浓颊围灯笑醉翁。寄语寒温须着意，别来泪血尚溶溶。
今来自岭海者云扶桑花也予昔所见殊不类是殆大苏所咏涓涓泣露紫含笑焰焰烧空红拂桑耳花家剪双头见寄始觉首四作之误乘酒漫成六首以赎差错插砚水瓶嫣然有笑语意岂亦怜老人之衰眊耶复取馀沥浇之当缠头耳滇蜀村歌云披蓑衣打杖头鼓风流在何处予拟答乡谚云雪落长江里依旧化作水何不落则雨却要是个底不知花神有知作何平章夜见梦云叟所谓黄连树下弹琴也·其一
作者：徐渭
朝代：明

昔者曾怜佛桑贱，今来却见贵扶桑。天鸡叫罢日才上，海蜃楼高霞正忙。此时此花染欲醉，是株是朵茜成行。都争茜颊堪千镒，谁问莲花似六郎。
今来自岭海者云扶桑花也予昔所见殊不类是殆大苏所咏涓涓泣露紫含笑焰焰烧空红拂桑耳花家剪双头见寄始觉首四作之误乘酒漫成六首以赎差错插砚水瓶嫣然有笑语意岂亦怜老人之衰眊耶复取馀沥浇之当缠头耳滇蜀村歌云披蓑衣打杖头鼓风流在何处予拟答乡谚云雪落长江里依旧化作水何不落则雨却要是个底不知花神有知作何平章夜见梦云叟所谓黄连树下弹琴也·其三
作者：徐渭
朝代：明

扶桑一掷百樗蒱，贾舶槌蚨罄镪涂。万钵锹锄宁汝愿，几春烂熳为谁都。盍从海岛陪田客，故试淮泥可木奴。欲借边鸾花鸟手，为添王会百花图。
今来自岭海者云扶桑花也予昔所见殊不类是殆大苏所咏涓涓泣露紫含笑焰焰烧空红拂桑耳花家剪双头见寄始觉首四作之误乘酒漫成六首以赎差错插砚水瓶嫣然有笑语意岂亦怜老人之衰眊耶复取馀沥浇之当缠头耳滇蜀村歌云披蓑衣打杖头鼓风流在何处予拟答乡谚云雪落长江里依旧化作水何不落则雨却要是个底不知花神有知作何平章夜见梦云叟所谓黄连树下弹琴也·其二
作者：徐渭
朝代：明

夭乔万里忘风土，天地中州若雨旸。面面燕支凌虏妾，家家蝴蝶过邻墙。巳闻好事狂通国，会见名园贱洛阳。剩叶可医蚕病不，大家春箔卧银僵。
今来自岭海者云扶桑花也予昔所见殊不类是殆大苏所咏涓涓泣露紫含笑焰焰烧空红拂桑耳花家剪双头见寄始觉首四作之误乘酒漫成六首以赎差错插砚水瓶嫣然有笑语意岂亦怜老人之衰眊耶复取馀沥浇之当缠头耳滇蜀村歌云披蓑衣打杖头鼓风流在何处予拟答乡谚云雪落长江里依旧化作水何不落则雨却要是个底不知花神有知作何平章夜见梦云叟所谓黄连树下弹琴也·其五
作者：徐渭
朝代：明

煖红滴滴两名娃，插向磁瓶研水些。崔閤小纱缝杏子，石家人剪襞榴花。无橐可倾河朔饮，有侬堪老邵平瓜。矮檐破壁还愁汝，雨恶风狂燕掠斜。
今来自岭海者云扶桑花也予昔所见殊不类是殆大苏所咏涓涓泣露紫含笑焰焰烧空红拂桑耳花家剪双头见寄始觉首四作之误乘酒漫成六首以赎差错插砚水瓶嫣然有笑语意岂亦怜老人之衰眊耶复取馀沥浇之当缠头耳滇蜀村歌云披蓑衣打杖头鼓风流在何处予拟答乡谚云雪落长江里依旧化作水何不落则雨却要是个底不知花神有知作何平章夜见梦云叟所谓黄连树下弹琴也·其六
作者：徐渭
朝代：明

将军池馆有王戎，何似扶桑到海东。过岭风尘双袖暗，际天烟涨一裙红。细腰回雪憎魔女，浓颊围灯笑醉翁。寄语寒温须着意，别来泪血尚溶溶。
今来自岭海者云扶桑花也予昔所见殊不类是殆大苏所咏涓涓泣露紫含笑焰焰烧空红拂桑耳花家剪双头见寄始觉首四作之误乘酒漫成六首以赎差错插砚水瓶嫣然有笑语意岂亦怜老人之衰眊耶复取馀沥浇之当缠头耳滇蜀村歌云披蓑衣打杖头鼓风流在何处予拟答乡谚云雪落长江里依旧化作水何不落则雨却要是个底不知花神有知作何平章夜见梦云叟所谓黄连树下弹琴也·其四
作者：徐渭
朝代：明

翠幄青栏半面扶，烘脂炙粉照苍梧。稍疑垆妇频中酒，莫认昭君肯嫁胡。幸尔波帆收北指，惭余霜鬓对东涂。嫣然一笑如相问，侬是南鹏第几雏。
从少保公视师福建抵严宴眺北高峰同茅大夫沈嘉则
作者：徐渭
朝代：明
体裁：七言律诗

晋公雅望复英姿，坐领楼船远视师。夜半自平淮蔡日，秋深同上华山时。军营列岸江全绕，骑火穿林席屡移。却说陪游宾从美，不妨帐底有风吹。
代寿黔公
作者：徐渭
朝代：明

有道明王守四夷，公家锁钥在雕题。一天枢纽群星北，万里金汤半壁西。茅氏骑龙艰劫火，王乔奉药傥丸泥。何如翊戴勋臣府，永鐍金书铁马蹄。异姓王功阶特进，大将军客揖须长。太平象马舞何事，胜会凫鹥醉不妨。锦席珠玑群彦舌，金炉烟雾百蛮香。殷勤剩有华封祝，先遣山呼到帝乡。千花百果候青阳，二月斓斑匝点苍。样簇浓枝灵鹫锦，光添绣褓石麟床。干戈后取仪双髧，弧矢先悬志四方。我国同休恩不浅，年年此日忆高皇。
代寿黔公·其一
作者：徐渭
朝代：明

有道明王守四夷，公家锁钥在雕题。一天枢纽群星北，万里金汤半壁西。茅氏骑龙艰劫火，王乔奉药傥丸泥。何如翊戴勋臣府，永鐍金书铁马蹄。
代寿黔公·其三
作者：徐渭
朝代：明

千花百果候青阳，二月斓斑匝点苍。样簇浓枝灵鹫锦，光添绣褓石麟床。干戈后取仪双髧，弧矢先悬志四方。我国同休恩不浅，年年此日忆高皇。
代寿黔公·其二
作者：徐渭
朝代：明

异姓王功阶特进，大将军客揖须长。太平象马舞何事，胜会凫鹥醉不妨。锦席珠玑群彦舌，金炉烟雾百蛮香。殷勤剩有华封祝，先遣山呼到帝乡。
代某往寿
作者：徐渭
朝代：明

椿叶萱条本并芳，授经和胆亦同行。如何此夜瞻南极，独伴长春映北堂。舞綵翻嫌非具庆，霞章行看出明光。抽毫作颂期他日，百岁流霞满玉觞。
代胡通政送�人
作者：徐渭
朝代：明
体裁：七言绝句

李广归自南山坞，身著短衣射猛虎。从来壮士郁无聊，一寄雄心于歌舞。
仲春有客登西兴镇海楼观潮寄诗答此
作者：徐渭
朝代：明

尔眺西陵展妙裁，我依南郭㗳如灰。徐娘洵老多情去，枚叔观涛七发来。片锸任埋偿酒业，双鱼长跽正花开。比莱庄上门如水，碧草茸茸抱鹿孩。
仲春李子遂季子牙史叔考坐雨禹迹寺景贤祠中醉馀赋诗并用街字子遂来自建阳一别数载
作者：徐渭
朝代：明

病久不到此，荒祠草上阶。阴晴连日异，闽越几年怀。夜梵潮三丈，春酥雨一街。梨花无月处，有客醉金钗。
仿梅花道人竹画
作者：徐渭
朝代：明

唤他是竹不应承，若唤为芦我不应。俗眼相逢莫评品，去问梅花吴道人。
伍公祠
作者：徐渭
朝代：明
体裁：七言律诗

吴山东畔伍公祠，野史评多无定时。举族何辜同刈草，后人却苦论鞭尸。退耕始觉投吴早，雪恨终嫌入郢迟。事到此公真不幸，镯镂依旧遇夫差。
伐木图
作者：徐渭
朝代：明

一斧劈残深雾，万牛挽动横沙。知费几番造化，正宜今日皇家。
会稽训吴先生母九十出册索题
作者：徐渭
朝代：明

瑶池宝箓授长生，九十聊占上寿成。就禄官衙随地往，承欢綵服几回更。筵中巳觉留春住，烛下犹能记夜行。自喜当年曾教子，白头亲得见传经。
伯子云亭有千叶石榴忽作一房如拳
作者：徐渭
朝代：明

造化百幻诡，何物保相避。霎然创以呈，俨尔夙所肄。取玉自昆仑，削金役翡翠。博物如司空，傥亦难诘致。扣伯费言辞，伯答未全聩。有蕡榴核仁，无忝竹丛义。既劳花给妆，复取实供馈。符呈百子占，□绝三尸醉。嵌砾孙自繁，胎珠母深閟。辟彼幽闺姬，十年乃始字。灌浇以助长，空劳竭沟澻。修巳法前规，拱桑讵能祟。岂真不能祟，夕拱而朝瘁。矧膺安石祥，可废临谷惴。颇噱甘露人，是觉还是寐。尽杀匪天心，伏甲露帷次。饵虎不以道，竟为虎所食。
似赤壁游
作者：徐渭
朝代：明

一艇泛三人，多疑游赤壁。无处少江山，但无此好客。
余君往灵壁许我以石仿菱嘱之
作者：徐渭
朝代：明

闻君灵壁去，取石泗滨泓。鲜云割浸里，妙响提抇中。言归不出月，一路自槌风。好琢湖菱样，提来挂碧空。
作松棚
作者：徐渭
朝代：明

种松六万馀，千五百株活。长养二十年，大者仅如括。西斋落日多，六月苦炎热。邻园树木稀，遮翳不可得。顾言种树资，求用此时节。命儿召两佣，伐干并其鬣。干以需柱梁，鬣以备周匝。四垂慎勿甲，凉风任超越。时移一丈板，独踞文竹兀。伸纸二丈馀，举墨陡一泼。左盘持蛑螯，右罍把饕餮。挂衣梅叶梢，绿阴洒晞发。
作牡丹送从子武会试
作者：徐渭
朝代：明

近来懒病日关门，世事如毛等一髡。此际不知何以故，也将富贵望儿孙。
作荷芦于是日亦次朝题
作者：徐渭
朝代：明

芦上荷花高一寻，芦中夏色冻阴阴。兴虽有馀笔秃尽，难画鸬鹚照浅深。
侠客
作者：徐渭
朝代：明
体裁：古风

结客少年场，意气何扬扬。燕尾茨菰箭，柳叶梨花枪。为吊侯生墓，骑驴入大梁。
侠者
作者：徐渭
朝代：明

县门一见不通名，入肆开尊侠气生。却说吴中姓梅者，曾过燕市吊荆卿。路逢知己身先许，事遇难平剑欲鸣。自古英雄成济处，也应君等为横行。
侣琴篇为赵子赋
作者：徐渭
朝代：明

岂无兰蕙好，独结峄阳桐。养鹤多因尔，游鱼亦为侬。风雷县一壁，山水伴千重。一作梅花弄，都令雪满空。
保安州（寄青霞沈君）
作者：徐渭
朝代：明
体裁：七言律诗

终军愤懑几时平，远放穷荒尚有生。两疏伏阶真痛哭，万人开幕愿横行。朝辞邸第风尘暗，夜度居庸塞火明。纵使如斯犹是幸，汉廷师傅许谁评。
俞将军所晤杨盐城
作者：徐渭
朝代：明

使君南海隽，铁面紫髯修。独领烟波邑，长县鱼鳖愁。双凫将紫气，一叶渡淮流。邂逅将军宅，离觞尽日浮。
俞母节诗
作者：徐渭
朝代：明

藁砧一别泪阑干，冰雪遗书墨未乾。每执寒灯看不尽，独居罗帐岁将残。红妆久歇孤鸾镜，白发仍簪五凤冠。地下相逢应有问，丈夫犹自立孤难。
修拄杖首修发网胶漏磁壶及哥窑瓯某亦病只耳聋次前韵
作者：徐渭
朝代：明

猾器幸自残，黠繇巧规避。辟诸鞅掌人，彼逸此独肄。一竹楚啼赪，双磁越窑翠。物非人易求，道远我难致。无丞有重听，发复弥党瞆。约发无纪纲，晨帐缺宋义。握粟付騣工，宁减朝食馈。讵意彼騣者，无往不辞醉。犏缨高箱尘，马尾枯橐閟。踉蹡攒八针，邀呼输四字。浪言伏卵清，竟涤下流澻。栉束起鬔松，嘲呼免魑祟。竹返磁亦归，黥补色终悴。注瓦智靡昏，捧玉神若惴。甑破视何益，囊空卧安寐。辱即宠为下，辟乃色最次。屠门盛豕交，宁为爱而食。
倒竹
作者：徐渭
朝代：明

长笺白白墨焦焦，倒扫青蛇挂一梢。应有断厓藏半幅，苍藤翠藓倚天高。
倪君某以小象托赋而先以诗次韵四首
作者：徐渭
朝代：明

即看负剑游吴客，终是抛繻入汉童。阿堵虎头虽易擅，浮丘鹤相本难工。敢于玄白嘲杨子，尚恨丹青败乃公。算更难描谁面目，矮人咄诧戏场中。评惭王浚推王猛，影伴吴童唱阿童。饭颗山头吟总瘦，雌黄舌底吮难工。谁能相马如薪者，若个描龙不叶公。忽忆人心如面语，须君著屐九回中。只知江夏多黄祖，那知江夏有黄童。宿蚊未易轻纨散，老蠹犹钻故纸工。游戏巾裾留发佛，扣参聋哑大家公。惭非十九人中客，付与毛锥玷画中。注经笔绕三坟简，炊茗烟笼五尺童。秋水瞳人双眼白，春风剪子百花工。无权江夏今谁个，有用云林旧是公。欲扣比方应不对，子綦正在㗳然中。
倪君某以小象托赋而先以诗次韵四首·其一
作者：徐渭
朝代：明

即看负剑游吴客，终是抛繻入汉童。阿堵虎头虽易擅，浮丘鹤相本难工。敢于玄白嘲杨子，尚恨丹青败乃公。算更难描谁面目，矮人咄诧戏场中。
倪君某以小象托赋而先以诗次韵四首·其三
作者：徐渭
朝代：明

只知江夏多黄祖，那知江夏有黄童。宿蚊未易轻纨散，老蠹犹钻故纸工。游戏巾裾留发佛，扣参聋哑大家公。惭非十九人中客，付与毛锥玷画中。
倪君某以小象托赋而先以诗次韵四首·其二
作者：徐渭
朝代：明

评惭王浚推王猛，影伴吴童唱阿童。饭颗山头吟总瘦，雌黄舌底吮难工。谁能相马如薪者，若个描龙不叶公。忽忆人心如面语，须君著屐九回中。
倪君某以小象托赋而先以诗次韵四首·其四
作者：徐渭
朝代：明

注经笔绕三坟简，炊茗烟笼五尺童。秋水瞳人双眼白，春风剪子百花工。无权江夏今谁个，有用云林旧是公。欲扣比方应不对，子綦正在㗳然中。
倪某别有三绝见遗
作者：徐渭
朝代：明

世事茫茫射覆然，都从黑地料青天。汝南月旦君如准，好握山中宰相权。宿世拖逋且一圈，今生杀虎为牛缘。傍人不信无边被，不在吾家被里眠。桃李成溪不待言，鸟言人昧枉啾喧。要知猿叫肠堪断，除是侬身自做猿。
倪某别有三绝见遗·其一
作者：徐渭
朝代：明

世事茫茫射覆然，都从黑地料青天。汝南月旦君如准，好握山中宰相权。
倪某别有三绝见遗·其三
作者：徐渭
朝代：明

桃李成溪不待言，鸟言人昧枉啾喧。要知猿叫肠堪断，除是侬身自做猿。
倪某别有三绝见遗·其二
作者：徐渭
朝代：明

宿世拖逋且一圈，今生杀虎为牛缘。傍人不信无边被，不在吾家被里眠。
偶也
作者：徐渭
朝代：明

偶也难亿诈，为鱼岂无知。假令鱼为偶，亦安避薪为。此亦岂无谓，听我歌此词。当鱼在沼时，沼阔不容坻。沼既不容坻，研复朝洗之。洗多墨岂少，墨积盈沼池。从此再三洗，喁噞恒在兹。唇外无滴漪，缝唇墨即入，何况相沬唏。君在大气中，塞海皆氛霾。君今口与鼻，能免不埃噫。苏武在虏中，磕头皆羊羝。死生凭羝辈，起处亦羝隈。岂惟起处隈，嬉宁谢羝嬉。君侪人如此，而况我也鱼。我闻君里谚，契我鱼也志。非伴情所知，事急随则随。
僧名仁庵躯甚充而庭多熟果索诗应此
作者：徐渭
朝代：明

菩萨曾闻肉一团，仁安春亦一腔完。庭前百果黄无数，分与飞来鸟雀餐。
元夕之辰偕友人集九里之天瓦寒泉二庵各赋
作者：徐渭
朝代：明

寻常难淡泊，况复值兹辰。山水留吾辈，灯花媚别人。言归城市去，似别武陵春。一路梅花水，今年弄月新。
元夕休宁道中遥忆乡里
作者：徐渭
朝代：明

陌上双双结袂频，翩如飞燕蹴轻尘。一年乐事花流水，几夜他乡月照人。驿路酒家留去马，溪桥梅色弄新春。相随惟有孤龙剑，会向囊中笑客贫。
元夕先一日诸君俯屐小饮联句盘中枣既各散去余隐括其剩隽而东阳袖珍不胜仿悍此后当咋指
作者：徐渭
朝代：明

元夕款灵均，清尊道气殷。盘高惟韭薤，箸下谢膮臐。枣自青州至，梅从绿萼芬。抽编阄竞病，振咏响镛鼖。既落枝难缀，相黏意转勤。同筐怜昔并，异俎怅今分。瘦为干苛日，肥堪冠密云。鸡心望贡篚，羊矢分樵斤。老媪腮抟襞，憨娥乳突纁。如瓜粗觉诞，似杵细能匀。海荔何劳殿，交梨尚许群。甜先闽橄榄，黄染晋牙龈。瘤瘿县襟小，蛴螬啮篆纷。麻皴山顶画，纱绉织边纹。似茧初成马，如茸略绽麇。树还珍霹雳，药亦策功勋。纂纂荣华句，来来离合文。比心投赤果，塞鼻笑红裙。插核花生烛，槌膏气夺芸。葡萄乌累漆，玛瑙紫雕蕡。遥忆游燕日，逢渠始沛濆。沿堤倾大斛，摊瓦遍斜曛。物价离乡换，人情贵耳闻。壁多俱抵鹊，怪罕共惊羵。是险休轻冒，何难且莫云。酒阑张镐兴，韵捍亚夫军。彻管笼开羽，穿灯架拗筠。艰难貂尾续，愁杀老弥明。
元夕寄金武康
作者：徐渭
朝代：明

曾醉春街典破裘，那堪老去却囊头。鼠凌白昼争人食，雨共青灯管夜愁。万户新妆哗月镜，一天彩胜乱风毬。流思忽到苕西路，似见弦歌拥子游。
元旦与肖甫较射
作者：徐渭
朝代：明

烟光海日曈，青帝早司东。候转弓犹劲，标疏的略红。耦弯双月吐，长臂一猿通。本是无争者，心知此际雄。
元旦买得玉鱼自佩
作者：徐渭
朝代：明

玉鱼小指长，买佩及青阳。寄书衣带里，流水袖中央。皓鬣迷涛雪，银鳞砌夜光。腾空会有日，烟雾起罗裳。
元旦集丁户部馆得存字
作者：徐渭
朝代：明

敬候当兹夕，萍逢共此尊。江梅将臈去，酒雪借春存。刻烛题孤韵，呼卢彩六痕。客中难得醉，莫怪作鲸吞。
先除夕二日雪甚如婴儿拳
作者：徐渭
朝代：明

腊尽接春将，孤眠枕被凉。朝兴惊六出，午晏俛千篁。兀坐愁空瓮，群栖塞坏墙。抟酥几鹤卵，絮柳未鹅黄。堪取为毬打，行看挂霤僵。明年从大有，连岁却馀殃。见说开元寺，重新古道场。一髡担化主，十殿敞阎王。犹记迎春昔，长颓此地觞。解姬捎诞马，蛮子袄绵羊。楼角娇波聚，亭椒嫩采妆。百垆忙酒保，四郭挤村娘。兽圈攘牛土，虫枝试鸟簧。不知今日赏，还有此风光。
入关见杨柳
作者：徐渭
朝代：明

关门杨柳绿秧秧，关外杨枝白似霜。若道春光无别意，缘何一树两般妆。
入武夷寻一线天道中述事
作者：徐渭
朝代：明

花落花开隔水津，栈梯茆屋总堪邻。扁舟若不寻归路，便是武陵深处人。乞得琼浆一碗新，沿溪行尽渴生尘。云英只在桃花下，不肯呼来见外人。
入武夷寻一线天道中述事·其一
作者：徐渭
朝代：明

花落花开隔水津，栈梯茆屋总堪邻。扁舟若不寻归路，便是武陵深处人。
入武夷寻一线天道中述事·其二
作者：徐渭
朝代：明

乞得琼浆一碗新，沿溪行尽渴生尘。云英只在桃花下，不肯呼来见外人。
入武夷寻一线天道中述事二首（行渴，得岩妪
作者：徐渭
朝代：明

花落花开隔水津，栈梯茅屋总堪邻。扁舟若不寻归路，便是武陵深处人。
入燕
作者：徐渭
朝代：明

董生抱利器，郁郁走燕赵。贱子亦何能，飘然来远道。行止本无常，譬彼云中鸟。朝饮西园池，暮宿北林杪。感事复怀人，生年苦不早。欲吊望诸君，迹陈知者少。垂首默无言，春风秀芳草。
入燕三首
作者：徐渭
朝代：明

董生抱利器，郁郁走燕赵。贱子亦何能，飘然来远道。行止本无常，譬彼云中鸟。朝饮西园池，暮宿北林杪。感事复怀人，生年苦不早。欲吊望诸君，迹陈知者少。垂首默无言，春风秀芳草。¤
入燕三首·其三
作者：徐渭
朝代：明

大鹏奋南徙，岂为北海笼。越鸟不逾南，见与胡马同。自愧无垂云，抟彼沧溟风。犹能胜鸲鹆，与济相始终。上林多乔枝，万羽亦足容。匝树绕不栖，翻附南飞鸿。春冬递迁谢，倏忽两月中。卧席不得暖，来往何憧憧。
入燕三首·其二
作者：徐渭
朝代：明

荆卿本豪士，渐离亦高流。舞阳虽少小，杀人如芟苗。眇然三匹夫，挟燕与秦仇。悲歌酒后发，涕下不能收。猛气惊俗胆，奇节招世尤。见者徒骇顾，那能谅其由。我生千载后，缅兹如有投。时违动自妄，忽作燕京游。短褐入沽肆，酒至思若抽。念彼屠与贩，零落归山丘。皇皇盛明世，六辔控九州。七首蚀野土，广道鸣华釐。寸规不可越，安用轲之俦。我思远及之，旷若林与鹙。凤鸟不可得，苍鹰以为求。
入燕三首·其二
作者：徐渭
朝代：明

荆卿本豪士，渐离亦高流。舞阳虽少小，杀人如芟苗。眇然三匹夫，挟燕与秦仇。悲歌酒后发，涕下不能收。猛气惊俗胆，奇节招世尤。见者徒骇顾，那能谅其由。我生千载后，缅兹如有投。时违动自妄，忽作燕京游。短褐入沽肆，酒至思若抽。念彼屠与贩，零落归山丘。皇皇盛明世，六辔控九州。七首蚀野土，广道鸣华釐。寸规不可越，安用轲之俦。我思远及之，旷若林与鹙。凤鸟不可得，苍鹰以为求。大鹏奋南徙，岂为北海笼。越鸟不逾南，见与胡马同。自愧无垂云，抟彼沧溟风。犹能胜鸲鹆，与济相始终。上林多乔枝，万羽亦足容。匝树绕不栖，翻附南飞鸿。春冬递迁谢，倏忽两月中。卧席不得暖，来往何憧憧。
八月十五日映江楼潮次黄户部
作者：徐渭
朝代：明

鱼鳞金甲屯牙帐，翻身却指潮头上。秋风吹雪下江门，万里琼花捲层浪。传道吴王度越时，三千强弩射潮低。今朝筵上看传令，暂放胥涛掣水犀。
八月十八日阿枳三江观潮夜归示
作者：徐渭
朝代：明

东来小港入潮枯，总直潮辰只大都。父老犹谈钱氏弩，波涛终奉浙江符。一城菜熟须盐急，百笠芦长缚蟹粗。却问黄尘飞未得，秪言咸湿满头颅。闻道黄熊伯子宫，银山银海走银虹。千花竞蹙鱼龙后，万里长来日月东。河伯正骄秋水舌，非神亦弄广陵风。莲姬自爱潮多信，看弄潮儿欲嫁侬。胡马帆樯故不禁，鸣潮故避大江深。非关冰许滹沱合，信是鳅高海浪沈。处处新妆邀步袜，年年旧雪涨城阴。阿宣也锁书堂去，独曳青藜咏玉簪。
八月十八日阿枳三江观潮夜归示·其一
作者：徐渭
朝代：明

东来小港入潮枯，总直潮辰只大都。父老犹谈钱氏弩，波涛终奉浙江符。一城菜熟须盐急，百笠芦长缚蟹粗。却问黄尘飞未得，秪言咸湿满头颅。
八月十八日阿枳三江观潮夜归示·其三
作者：徐渭
朝代：明

胡马帆樯故不禁，鸣潮故避大江深。非关冰许滹沱合，信是鳅高海浪沈。处处新妆邀步袜，年年旧雪涨城阴。阿宣也锁书堂去，独曳青藜咏玉簪。
八月十八日阿枳三江观潮夜归示·其二
作者：徐渭
朝代：明

闻道黄熊伯子宫，银山银海走银虹。千花竞蹙鱼龙后，万里长来日月东。河伯正骄秋水舌，非神亦弄广陵风。莲姬自爱潮多信，看弄潮儿欲嫁侬。
八达岭
作者：徐渭
朝代：明
体裁：诗

八达高坡百尺强，径连大漠去荒荒。舆幢尽日山油碧，戍堡终年雾噀黄。
六昔
作者：徐渭
朝代：明
体裁：乐府曲辞

昔朋友雉与鷮，不得巳今为枭。昔骨肉鹅与鸭，不得巳今为鹘。昔宗亲鹊与鹑，不得巳今为鹯。昔官府驺与虞，不得巳今为虎。昔乳煦汗血驹，不得已今于菟。昔黔苍万夫英，今视之蝇所生。
六昔
作者：徐渭
朝代：明

昔朋友雉与鷮，不得巳今为枭。昔骨肉鹅与鸭，不得巳今为鹘。昔宗亲鹊与鹑，不得巳今为鹯。昔官府驺与虞，不得巳今为虎。昔乳煦汗血驹，不得巳今于莬。昔黔苍万夫英，今视之蝇所生。
六月七日之夕与梅君客生及诸乡里趁凉于长安街醉而称韵得片字
作者：徐渭
朝代：明

长安白苧风吹断，银河瑟瑟难成片。楚人惯自唱阳春，一曲未终人巳散。西内湖荷没鹤长，裁筒不得只闻香。东方万瓦寒楼阁，月照金鳷琥珀黄。
兰
作者：徐渭
朝代：明

莫讶春光不属侬，一香已足压千红。总令摘向韩娘袖，不作人间脑麝风。
兰
作者：徐渭
朝代：明

莫讶春光不属侬，一香巳足压千红。总令摘向韩娘袖，不作人间脑麝风。
兰亭次韵
作者：徐渭
朝代：明

兰亭次韵相传萧翼窃《兰亭记》，掀阅，百花一时尽开。长堤高柳带平沙，无处春来不酒家。野外光风偏拂马，市门残帖解开花。新觞曲引诸溪水，旧寺岩垂几树茶。回首永和如昨日，不堪怅望晚天霞。
兰亭次韵（相传萧翼窃《兰亭记》掀阅，百花
作者：徐渭
朝代：明
体裁：七言律诗

长堤高柳带平沙，无处春来不酒家。野外光风偏拂马，市门残帖解开花。新觞曲引诸溪水，旧寺岩垂几树茶。回首永和如昨日，不堪怅望晚天霞。
兰泉篇
作者：徐渭
朝代：明

白虹细细三千尺，兰苕叶叶垂青碧。百草诸芳不敢吹，惟有湘洲杜若与之齐。浴蛟饮鹿无不可，漱齿洗耳随君宜。
养生书成纪事与梦
作者：徐渭
朝代：明

黄梁换色道书成，紫甲更来梦里呈。孝妇不冤终有雨，水禽持？一何晴。中郎赎命悭修史，叔夜滨刑且养生。见说渔翁冯一叶，波掀浪稳付前程。
养生书成纪事与梦
作者：徐渭
朝代：明
体裁：七言律诗

黄梁换色道书成，紫甲更来梦里呈。孝妇不冤终有雨，水禽持�一何晴。中郎赎命悭修史，叔夜滨刑且养生。见说渔翁冯一叶，波掀浪稳付前程。
养生书成纪事与梦
作者：徐渭
朝代：明

黄梁换色道书成，紫甲更来梦里呈。孝妇不冤终有雨，水禽持𧉻一何晴。中郎赎命悭修史，叔夜滨刑且养生。见说渔翁冯一叶，波掀浪稳付前程。
内子亡十年其家以甥在稍还母所服潞州红衫颈汗尚泚余为泣数行下时夜天大雨雪
作者：徐渭
朝代：明
体裁：七言绝句

黄金小纽茜衫温，袖摺犹存举案痕。开匣不知双泪下，满庭积雪一灯昏。
再次章君
作者：徐渭
朝代：明

妙酝端来老使君，钩锋正破楚军氛。强陪东道远行客，故笑西河久离群。四座高谈仍旧雨，两年重听省新闻。鲂鱼本自无辛苦，多事樵姬唱汝濆。
再次陈大喜雨
作者：徐渭
朝代：明

苦旱竟三旬，甘霖解百蒸。叫狂饶杜甫，被冷快姜肱。河流仍活活，场杵预登登。喜雨亭如在，诗人想一冯。
写倒竹答某饷
作者：徐渭
朝代：明

胡麻绿菽两尖堆，回施无他写竹回。卷去忽开应怪叫，皂龙抽尾扫风雷。
写兰与仙华子
作者：徐渭
朝代：明

仙华学杜诗，其词拙而古。如我写兰竹，无媚有清苦。
写扇与毬儿
作者：徐渭
朝代：明

既巳明珠随口散，谁能明月绕身飞。何时接得裁文锦，送与毬儿作舞衣。
写竹与某
作者：徐渭
朝代：明

桃叶渡头一见君，为言岸上石榴裙。相逢无钱可买醉，赠与竹枝撩白云。
写竹寿郁颖上
作者：徐渭
朝代：明

颖上今年五十逢，野人为寿不堪供。生移数叶淇园绿，但愿君为卫武公。
写竹拟送友人之官长沙
作者：徐渭
朝代：明

无不长沙吊贾生，贾生也自吊灵均。头陀暗里争餐鲙，却把乾鱼哭向人。
写竹答许口北年礼
作者：徐渭
朝代：明

羹鲤稻粱餐，沈思欲答难。只裁残拜帖，写竹当春盘。
写竹赠李长公歌
作者：徐渭
朝代：明

山人写竹略形似，只取叶底潇潇意。譬如影里看丛梢，那得分明成个字。公子远从辽东来，宝刀向人拔不开。昨朝大战平虏堡，血冷辘轳连鞘埋。平虏之战非常敌，御史几为胡马及。有如大酋之首不落公子刀，带胄诸君便是去秋阮游击。不死虏手死汉法，败者合死胜合优。公子何事常忧愁，一言未了一叹息，双袖那禁双泪流。却言阿翁经百战，箭镞刀锋密如霰。幸余兄弟两三人，眼见家丁百无半。往往弯弓上马鞍，但有生去无生还。只今金玉光腰带，终是铜瓶坠井干。兼之阿翁不敢说，曾经千里空胡穴。武人谁是百足虫，世事全凭三寸笔。山人听罢公子言，一虱攻腰手漫扪。欲答一言无可答，只写寒梢卷赠君。
写竹赠李长公歌
作者：徐渭
朝代：明

山人写竹略形似，只取叶底潇潇意。譬如影里看丛梢，那得分明成个字。公子远从辽东来，宝刀向人拔不开。昨朝大战平虏堡，血冷辘轳连鞘埋。平虏之战非常敌，御史几为胡马及。有如大酋之首不落公子刀，带胄诸君便是去秋阮游击。不死虏手死汉法，败者合死胜合优。公子何事常忧愁，一言未了一叹息，双袖那禁双泪流。却言阿翁经百战，箭镞刀锋密如霰。幸余兄弟两三人，眼见家丁百无半。往往弯弓上马鞍，但有生去无生还。只今金玉光腰带，终是铜瓶坠井幹。兼之阿翁不敢说，曾经千里空胡穴。武人谁是百足虫，世事全凭三寸笔。山人听罢公子言，一虱攻腰手漫扪。欲答一言无可答，只写寒梢卷赠君。
冯伯子新居是三月望
作者：徐渭
朝代：明

新居明月满天街，夜踏春阴若个陪。一自紫金辞旧伴，嬴将苍翠绕飞来。红芹笑指宫墙傍，白塔閒看鹳鹤回。未必三迁专为此，却因得此恣新裁。
冯刑部索书册
作者：徐渭
朝代：明

仙吏县鱼挟佩赊，棘槐日仄出西衙。起笼綵辔垂归马，独抱丹书坐落花。笑向烛边求缓议，泣从车下发深嗟。致君有术宁遗此，莫认萧曹但法家。专城奏课有光辉，两世承恩曳锦绯。钟鼓鸡人双阙晓，殿廷鸾字五函飞。高门正好过宾从，载道今闻有是非。老矣何心评月旦，不胜乡曲念依依。
冯刑部索书册
作者：徐渭
朝代：明

躬耕既喜陪明主，列宴兼荣享大庖。苍帝青阳临左个，朱犁黄犊引南郊。筵前瓮盎归馀沥，马后蹄肩带割肴。笑语细君将母好，不劳谐谑自为嘲。
冯刑部索书册·其一
作者：徐渭
朝代：明

仙吏县鱼挟佩赊，棘槐日仄出西衙。起笼綵辔垂归马，独抱丹书坐落花。笑向烛边求缓议，泣从车下发深嗟。致君有术宁遗此，莫认萧曹但法家。
冯刑部索书册·其二
作者：徐渭
朝代：明

专城奏课有光辉，两世承恩曳锦绯。钟鼓鸡人双阙晓，殿廷鸾字五函飞。高门正好过宾从，载道今闻有是非。老矣何心评月旦，不胜乡曲念依依。
凊风岭
作者：徐渭
朝代：明

赤霞城畔女郎身，曾将罗袖障胡尘。半岩竹泪犹啼月，一水菱花解照人。那取藁砧还破镜，秪持完壁碎强秦。江天风雨来何急，似觉诗成泣鬼神。
几上篇
作者：徐渭
朝代：明

鼎肉闻台使，生鱼属校人。味珍宜染指，意到即沾唇。黄霸知乌攫，张汤掘鼠询。自怜如几上，念此益酸辛。